cyanic-selkie/wikianc huggingface dataset:
ལེགས་སྦྱར་ནི་འཛམ་གླིང་ཤར་ནུབ་རིག་གནས་ཀྱི་ཟམ་ལྟ་བུ་ཡིན
རྒྱ་གར་གྱི་ཕུ་ནཱ་སློབ་གྲྭ་ཆེན་མོའི་མཚན་འཛིན་གྱི་སློབ་དཔོན་དམ་པ་སཱ་རོ་ལྗཱ་བྷཱ་ཏི（ Saroja Bhate）ལ་བཅར་འདྲི་བྱས་པ། སྒྲ་སྒྱུར་བ། བློ་བཟང་། ལེགས་སྦྱར་སྐད་ཡིག་སྟེང་གི་རྩོམ་རིག་ནི་ཀློག་པ་པོ་ཀུན་གྱིས་ཡིད་དབང་འཕྲོག་ལ་མཛེས་ཤིང་ལྟ་ན་སྡུག་པ་ཅིག་ཡིན་ཅིང་།དེས་ནང་དུ་སྐད་བརྡ་རིག་པ་བ་དང་། ལོ་རྒྱུས་རིག་པ་བ། མིའི་རིགས་རིག་པ་བ་དང།སྒྱུ་རྩལ་རིག་པ་བ་ཆོས་ལུགས་རིག་པ་བ་སོགས་ཀྱི་རིག་གནས་ཀྱི་ཉིང་བཅུད་དང་སྙིང་སྟོབས་དགོངས་བཞེད་སོགས་འདུས་ཡོད། ཡང་ཅིག་བཤད་ན།ལེགས་སྦྱར་གྱི་ཡི་གེ་ནི་འཛམ་གླིང་ཤར་ནུབ་ཀྱི་རིག་གནས་གཉིས་བརྒྱུད་འབྲེལ་བྱེད་པའི་གདུང་མ་ལྟ་བུ་ཅིག་ཡིན་པས་འཛམ་གླིང་གི་སྣང་ཚུལ་ཅན་དུ་གྱུར་འདུག སཱ་རོ་ལྗཱ་བྷཱ་ཏི（Saroja Bhate）ཁོང་ནི་རྒྱ་གར་གྱི་ཕཱུ་ནཱ་སློབ་ཆེན་གྱི་ལེགས་སྦྱར་དང་པཱ་ལིའི་སྐད་གཉིས་ཀྱི་ཉམས་ཞིབ་པ་དང་ཆེད་མཁས་པ་ཞིག་ཡིན་ལ།ཁོང་གི་ལས་འགན་གཙོ་བོ་ནི་ཕཱུ་ནཱ་སློབ་ཆེན་གྱི་བྷན་དྷ་ཁཱ་ཤར་ཕྱོགས་ཞིབ་འཇུག་གླིང་གི་འགན་འཛིན་པ་ཡིན།འདི་ནི་ཉེ་དུས་སུ་པེ་ཅིང་ཕྱི་གླིང་བའི་སྐད་ཡིག་སློབ་གླིང་གི་གསར་འགོད་པས་ཁོ་ལ་བཅར་འདྲི་བྱས་པའི་ཟིན་ཐོ་ཡིན། གསར་འགོད་པ། ཁྱེད་ཀྱིས་དེང་རབས་རྒྱ་གར་བའི་རིག་གནས་དང་སློབ་གསོའི་གནས་ཚུལ་སྐོར་ལ་མཚམས་སྦྱོར་དང་བཅས་རྒྱ་གར་གྱི་གཙོར་རྒྱུགས་སམ་ཁྱབ་ཆེ་བའི་ལེགས་སྦྱར་རིག་གནས་ཞིབ་འཇུག་ལྟེ་གནས་དག་མཚམས་སྦྱོར་བཅས་བྱེད་པར་མཁྱེན། བྷཱ་ཏི། རྒྱ་གར་དུ་ལེགས་སྦྱར་ཞིབ་འཇུག་གི་རིགས་གཉིས་མཆིས་ཏེ།གཅིག་ནི་གནའ་བོའི་ལེགས་སྦྱར་རིག་གནས་སྐོར་གྱི་ཞིབ་འཇུག་དང་།གཅིག་ནི་དེང་རབས་ཀྱི་ལེགས་སྦྱར་ཞིབ་འཇུག་དེ་ཡིན་ཅིང་། ཕྱོགས་གཞན་ཅིག་ནས་བཤད་ན་གནའ་བོའི་སྲོལ་རྒྱུན་གྱི་སློབ་གྲྭ་དག་མུ་མཐུད་རྒྱུན་བསྐྱངས་ནས་བཙུགས་པའི་སློབ་གྲྭ་སཾསྐྲྀཏ་རང་སྐད་དུ་པཱ་ཐི་ཤཱ་ལཱ་སི(Pathshalas)ཟེར་བ་འདི་ཡིན།འདི་ནི་རྒྱ་གར་སྲིད་གཞུང་གི་རྩ་འཛུག་བྱས་ནས་བཙུགས་པའི་ལེགས་སྦྱར་སློབ་ཆེན་ཞིག་ཡིན།དེས་ཕྱིར་འདི་རུ་སྲོལ་རྒྱུན་གྱི་སྦྱང་ཐབས་མན་ངག་གིས་ལེགས་སྦྱར་བསྡུ་ལེན་བྱེད་ཀྱིན་འདུག ཡང་ཕྱོགས་གཞན་ཞིག་ནས་ལེགས་སྦྱར་དེ་དེང་རབས་ཅན་དུ་ཁ་ཕྱོགས་ནས་ལེགས་སྦྱར་ནི་སློབ་གླིང་དེ་ཀའི་སྐད་ཡིག་གཉིས་པར་ཆགས་ཡོད།འདི་ནི་དབྱིན་ཇི་བས་མི་སེར་སྤེལ་བའི་དུས་ནས་བཟུང་མི་ལོ་བརྒྱ་དང་ལྔ་བཅུ་ལྷག་འགོར་ཟིན། རྒྱ་གར་གྱི་མི་ཡིས་ལོ་དྲུག་བདུན་ཞིག་ནས་བཟུང་ལེགས་སྦྱར་གྱི་རིག་དངོས་རྙིང་པ་དག་དང་འགྲོགས་འདྲེས་དང་ལེན་དང་ཤུལ་བཟུང་བྱས་ཡོད།དེང་དུས་ཀྱི་རྒྱ་གར་གྱི་ས་ཕྱོགས་གང་སའི་གྲོང་ཁྱེར་མང་པོར་ལེགས་སྦྱར་སཾསྐྲྀཏའི་སློབ་གྲྭ（Sanskrit Vidyapith）ཧ་ཅང་མང་བོ་འདུག ན་གཞོན་རྣམས་ཀྱིས་སློབ་གྲྭ་དེ་དག་ཏུ་ལེགས་སྦྱར་སྐད་ལ་སྦྱང་བརྩོན་དང་སྦྱོང་བརྡར་བྱེད་བཞིན་ཡོད།རྒྱ་གར་ནུབ་ཕྱོགས་ཀྱི་ལེགས་སྦྱར་གཙུག་ལག་སློབ་གྲྭ་ཨོ་ཏར་མངའ་སྡེ་(Uttar Pradesh)དང་བྷེ་ཧར་མངའ་སྡེ་(Bihar)འདི་གཉིས་ནི་ལོ་རྒྱུས་ཀྱི་ཆུ་རྒྱུན་རིང་བའི་སློབ་གྲྭ་གཉིས་ཡིན།ད་དུང་པོ་ཏི་ནཱ་གཙུག་ལག་སློབ་གྲྭ(Patna University)དེ་མིན་ད་དུངམགྷདྷིའི་སློབ་ཆེན་（MagadhUniversity）སོགས་སུ་ལེགས་སྦྱར་ཆེད་ཞིབ་དང་ཉམས་ཞིབ་སྡེ་ཁག་མང་པོ་གསར་འཛུགས་བྱས་ཡོད།དེས་ནང་གི་བྷུ་ནཱ་སློབ་ཆེན་གྱི་བྷན་དྷ་ཁཱ་ཤར་ཕྱོགས་ཉམས་ཞིབ་ཁང་དང་（Bhandarkar Oriental Research Institute，Pune）ཝརཎཱསི་རྣལ་འབྱོར་བའི་སློབ་ཆེན（Sanskrit Vidyapeeth Kashi，Varansi）（Banras Hindu University，Varansi）ཧིན་དྷུ་ཆོས་ལུགས་ཀྱི་སློབ་ཆེན་སོགས་མིང་གྲགས་ཆེ་བའི་སློབ་ཆེན་དག་དུ་ལེགས་སྦྱར་ཉམས་ཞིབ་དང་སྲོལ་རྒྱུན་གྱི་རྒྱུན་སྐྱོང་བཞིན་ཡོད། ཁོ་བོ་ཉེ་སྔོན་གྱི་རྒྱ་གར་སྲིད་འཛིན་ལ་མཇལ་འཕྲད་ཞུས་ནས་ལེགས་སྦྱར་རིག་གནས་སྐོར་ཁོང་དང་ལབ་གླེང་བྱས་ནས་ཁོང་གིས་ང་ལ་རྒྱ་གར་སྲིད་གཞུང་རང་ནས་ལེགས་སྦྱང་གཞུང་ལུགས་དང་སྐད་བརྡ་སོགས་བསྐྱར་འཛུགས་བྱེད་པར་ཁས་ལེན་བྱས་བྱུང་།
ཁན་པེ་ར།
ཁན་པེ་ར་(Canberra)ནི་ཨོ་སེ་ཐེ་ལི་ཡ་ཡི་རྒྱལ་ས་རེད།
སེ་ཐར་རིགས་བརྒྱད་
དགེ་སློང་ཕ་མ་གཉིས་ཀྱི་སྡོམ་པ་། དགེ་སློང་མའི་སྡོམ་པ་། དགེ་ཚུང་ཕ་མ་གཉིས་ཀྱི་སྡོམ་པ་། དགེ་བསྙེན་ཕ་མ་གཉིས་ཀྱི་སྡོམ་པ་། བསྙེན་གནས་ཀྱི་སྡོམ་པ་སྟེ་བརྒྱད་། དེ་ལ་བསྙེན་གནས་ཡན་ལག་བརྒྱད་ཀྱང་ཟེར་རོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྟོས་བཅས་སྨྲ་བ་
ལྟོས་བཅས་སྨྲ་བ་ནི་ཡུལ་དུས་དང་འགུག་ཤུགས་སྐོར་གྱི་རྩ་བའི་གཞུང་ལུགས་ཤིག་ཡིན། དངོས་གཟུགས་ཀྱི་འགྲོས་མཐོ་འགུལ་སྐྱོད་ཀྱི་འབྲས་སྣང་དང་དེའི་འབྲེལ་ཡོད་ཀྱི་སྒུལ་ཤུགས་རིག་པའི་ཆོས་ཉིད་ལ་ཞིབ་འཇུག་བྱེད། གཙོ་བོ་ཨིན་སི་ཐེན་གྱིས་གསར་དུ་བཏོན།
བཟོད་པ།
བཟོད་པ་ནི་དཀའ་ངལ་ཆེ་བའི་གནས་སྟངས་འོག་ལ་སྡུག་རུས་བྱེད་པ་ལ་ཟེར།
ཁྱུང་སྲས་
ལ་རྩེ་འམ་དཔའ་མཁར་བསྟོད་པ། ལབ་ཙེའམ་ལ་རྩེ་ཡང་ན་དཔའ་མཁར་ནི་བོད་ཀྱི་ཐུན་མོང་མ་ཡིན་པའི་གནའ་སྲོལ་རང་ བཞིན་ཞིག་ཡིན་པ་མ་ཟད། ལོ་རྒྱུས་འཕེལ་རིམ་དང་དམག་འཐབ་ཀྱི་རྒྱལ་ཕམ་སོགས་ལའང་ཐད་ཀར་འབྲེལ་བ་ཡོད་པ་ ཞིག་རེད་ལ་དེ་བས་ཀྱང་རིགས་རུས་ཐད་ལ་དམིགས་བསལ་གྱི་འབྲེལ་བ་དམ་པོ་ཡོད་པ་ཞིག་ ཀྱང་རེད། སྤྱིར་ལབ་ཙེའམ་དཔའ་མཁར་ནི་བོད་ཡུལ་དབུས་དང་དེ་བཞིན་དུ་མཐའ་མཚམས་ཁུལ་དུ་གནས་ པའི་རུ་སྡེ་དག་གིས་སྔོན་དང་པོའི་དུས་ནས་རི་མཐོན་པོ་དག་གི་རྩེ་མོ་རུ་ལབ་ ཙེའམ་དཔའ་མཁར་རྩིག་སྲོལ་ཡོད་པས། དེང་གི་དུས་སུའང་བོད་ཀྱི་ཡུལ་ལུང་སོ་སོ་ན་ལབ་ཙེ་བགྲང་གིས་མི་ལང་པ་ཡོད་པ་ རེད། ལབ་ཙེ་ཞེས་པའི་ཙེ་ནི་ཞང་ཞུང་གི་སྐད་དེ་སྣོད་དང་། ཕོ་བྲང་ངམ། མཁར་སོགས་རྟེན་གཞིའམ་འདུག་སར་གོ་བ་ཞིག་ཡིན་ལ། ལབ་ཙེ་ལ་དབྱེ་ན་ཀྱེ་ཏུ་དང་། ལབ་ཙེ། དཔའ་མཁར་བཅས་རིགས་གསུམ་ཡོད་ཅིང་། རི་ཡི་མགོ་ནས་བརྩིགས་ན་ཀྱེ་ཏུ་དང་། རི་སྐེད་ནས་བརྩིགས་ན་ལབ་ཙེ། མདོ་ནས་བརྩིགས་ན་དཔའ་མཁར་ཟེར་བའི་སྲོལ་ཡང་ཡོད། དེའི་མཚོན་བྱེད་ནི་བོད་ཀྱི་ཡབ་མེས་རྣམས་ཀྱི་སྐབས་ཕ་རོལ་པོའི་དགྲ་ལ་འཐབ་ཏེ་ རྣམ་པར་རྒྱལ་རྗེས་བོད་ཆེན་པོའི་རྒྱལ་ཁབ་ཀྱི་ལས་དོན་ལ་གཅེས་སྲོག་ཤོར་བའི་ དཔའ་བོ་དཔའ་མོ་རྣམས་ཀྱི་རྒྱལ་གཅེས་བསམ་བློའམ་སྙིང་སྟོབས་ལ་རྗེས་སུ་ཡི་རངས་ དང་། ཁོང་ཚོ་སྐྱེ་བ་རྗེས་མར་ཡང་རྒྱལ་ཁབ་དང་མི་རིགས་ལ་མཐུན་རྐྱེན་དང་གདོང་གྲོགས་ མཛད་པས་ལྷ་ལ་བཀུར་ནས། མདའ་གྲི་མདུང་གསུམ་གྱི་རྫོངས་པ་མང་པོ་བྱིན་ཏེ་རི་བོ་མཐོན་པོ་དང་། ཉག་ག་ཁིས་ཁ། འགག་འཕྲང་དོག་མོ་སོགས་སུ་དཔའ་བོའི་བཙན་རྫོང་གི་ཚུལ་དུ་ཕོན་པོར་སྤུངས་པ་དང་། རི་དེ་ལ་གནས་ཤིང་ཡུལ་དེ་ལ་ཕན་པའི་གྲོགས་མཛད་པའི་ཡུལ་ལྷ་གཞི་བདག་ཏུ་བསྐོས་ ནས་མཐའ་མཚམས་དང་ཡུལ་ལུང་སྲུང་བའི་ཡབ་མེས་སུ་འབོད། ཡུལ་མདོ་སྨད་ས་ཆར་ཆ་བཞག་ནས་བཤད་ན་ལབ་རྩེ་ཡོད་སར་ཕལ་ཆེར་ཨ་མྱེས་རེ་བཞུགས་ ཡོད་ངེས། དེ་བཞིན་དུ་བོད་ཁམས་ཀྱི་ཡུལ་ལུང་སོ་སོ་ནས་རང་ཉིད་ཀྱི་སྐྱེས་ལྷའམ་སྐྱེས་ ཁུངས་རིགས་རུས་སོགས་ཀྱང་ལབ་རྩེ་དང་འབྲེལ་བ་དམ་དུ་སྦྲེལ་ཡོད། སྐྱེས་ལྷ་ཞེས་པ་ནི་སོ་སོའི་རུས་ཁུངས་གང་ཡིན་ཐད་ཀྱི་ཡབ་མེས་ཀྱི་སྐྱེས་ཆེན་ དམ་པ་གང་ཞིག་གི་མིང་ཡིན་པ་ནི་བོད་རིགས་མི་དམངས་ཚོས་དེ་དག་ལ་ཨ་མྱེས་ཅེས་ འབོད་པའི་གནའ་བོའི་བོད་ཀྱི་བརྡ་རྙིང་བ་འདིས་གསལ་བོར་བསྟན་ཡོད། ལབ་རྩེ་སྟོད་པའི་སྐབས་སུ་དང་པོ་ཡབ་མེས་གང་གནས་སའི་ཡུལ་ལུང་དེའི་སར་གུར་ སོགས་མགོ་སྦྲ་ཕུབ་ནས་མི་མང་པོ་མཉམ་འཛོམས་ཀྱིས་ཆོས་ཕྱོགས་ཀྱི་ཆོ་ག་སྒྲུབ་པ་ དང་། རིམ་པའི་ལབ་རྩེ་སྟོད་སའི་ས་ཆ་གཏན་ཁེལ་རྗེས་ཕོ་བྲང་གཤོང་བ་དང་། དེའི་ནང་དུ་རིན་པོ་ཆེ་སྣ་མང་རྫ་མ་སོགས་སུ་བཅུག་ནས་འཇོག་པ། བལ་དང་ཤུག་པ་འོམ་བུ། ཉ་རུག་ཞེས་པའི་ཤིང་སྣ་མང་པོའི་བཏུམས་པ་དང་། སྟེང་དུ་རྡོ་ཡི་ཁྲི་བརྩིགས་རྗེས་ལྕགས་དང་ཤིང་སོགས་ཀྱིས་བཟོས་པའི་མདའ་གྲི་ མདུང་གསུམ་ཕོན་པོར་སྤུངས་བ་དང་ཤིང་སྣ་མང་པོས་བཏུམས་ནས་ལུག་བལ་དཀར་པོའི་རྨི་ ཐག་གིས་ཡོངས་སུ་དཀྲིས་ཡོད་པ་ཞིག་རེད། ལབ་རྩེ་ཆེ་ཆུང་མ་བུ་བཅུ་གསུམ་དང་བཅུ་བཞི་སོགས་བན་བོན་ལུགས་སུ་ཅུང་མ་འདྲ་བ་ ཡོད། བན་ལུགས་སུ་མ་བུ་བཅུ་གསུམ་དང་བོན་ལུགས་སུ་མ་བུ་བཅུ་གསུམ་མམ་བཅུ་བཞི་གང་རུང་ སྤུངས་སྲོལ་ཡོད་པ་ཞིག་རེད། ལབ་རྩེ་ཡི་ཁྲི་རྩིག་བྱེད་ནི་ཡུལ་ལུང་གང་དེའི་རང་བྱུང་རྡོའི་རིགས་ཀྱིས་བཟོས་ པ་ཞིག་ཡིན་ལ་དེ་ཡང་བོད་ཀྱི་ཁང་ཁྱིམ་བཟོ་བསྐྲུན་གྱི་རྩིག་རྒྱག་སྟངས་དང་གཉིས་ སུ་མེད་པ་ཞིག་རེད། དཔེར་ན་གྲུ་རྡོ་དང་སྟེང་རྡོ། ཕོ་འཇོག་མོ་འཇོག ངོས་ལེགས་ཤོམས་འཇོག རྟ་རྨིག་དང་ཆུ་འཐུང་སོགས་ཀྱི་འཇོག་སྟངས་དང་། ཇ་ལ་ཁ་འཁྱིལ། ཧྲ་ཧྲུག་དང་ཁོག་རྡོ་ངོ་རྡོ་སོགས་འཇོག་སྟངས་སོགས་བོད་ཀྱི་སྲོལ་རྒྱུན་རིག་ དངོས་སླད་མེད་པ་གང་མང་ཞིག་མ་ཉམས་པར་ད་དུང་ཡང་གསོན་པོར་གནས་ཡོད།
ཁོ་རོར།
ཁོ་རོར་(Koror)ནི་པ་ལའུ་ཡི་རྒྱལ་ས་རེད།
ཀུན་སྤྱོད་བཟང་པོ།
ཀུན་སྤྱོད་བཟང་པོ་ནི་ཚུལ་ཁྲིམས་ཁྱད་འཕགས་ཅན།
སོ་ནམ་གྱི་ལྷུ་
ཁ་གསོ་བའི་ལས་སྐལ་གྱི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
རྒྱུ་གཟེར་གྱི་ནད་བཅོས་ཐབས་
རྒྱུ་གཟེར་གྱི་ནད་བཅོས་ཐབས། སྤྱིར་ན་སྨན་འཕྲུལ་བྲག་དང་། བྲག་ཁྱུང་།  བྲག་ཞུན་དགུ་བ།  མཁྲིས་ཕྱེ་བདུན་པ། མྱང་སྤྲས་ལྔ་པ་སོགས་འབྲེལ་ཡོད་སྨན་སྦྱོར་རྣམས་ནད་རྟགས་དང་བསྟུན་ནས་བཏང་ཆོག  དེ་ཡང་རྒྱུ་མར་གཟེར་ཟུག་ཛ་དྲག་པོ་གཏོང་བ་དང་།ཁྲག་ཁོ་ན་བཤལ་སྐབས་བྲག་ཁྱུང་དང་།   འཕྲུལ་བྲག་གཏོང་བ།  ན་ཟུག་ཆུང་ཞིང་བཤལ་ཐབས་མང་བར་བྲག་ཞུན་དགུ་པ་དང་།  མཁྲིས་ཕྱེ་བདུན་པ།  མྱང་སྤྲས་ལྔ་པ་སོགས་གཏོང་བ་བཅས་ཀྱི་ཐབས་ཤེས་ལ་བརྟེན་ནས་བཅོས་དགོས།
ཤུགས་
ཤུགས་ནི་དངོས་གཟུགས་དང་དངོས་གཟུགས་བར་གྱི་ཕན་ཚན་བྱེད་ནས་ཞིག་ཡིན། འཇལ་བྱེད་ཉིའུ་ཏུན་དང་མཚོན་བྱེདNཡིན། ཤུགས་དགོས་བའི་ཆ་རྐྱེན་གསུམ་ནི་ཤུགས་གྱི་ཆེ་ཆུང་། ཁ་ཕྱོགས། བྱེད་ནས་ཚེག་བཅས་ཡིན། ཤུགས་གྱི་དབྱེ་བ། ངོ་བོའི་སྟེང་ནས་དབྱེ་ན་ལྗིད་ཤུགས། ལྡེམ་ཤུགས། གློག་རའི་ཤུགས། ཆ་རྡུལ་ཤུགས། རྩུབ་རྡར་ཤུགས་སོགས་ཡོད་། ཕན་ནུས་སྟེང་ནས་དབྱེ་ན་གནོན་ཤུགས། འཐེན་ཤུགས། འགུལ་ཤུགས། འགོག་ཤུགས། སྐྱོར་ཤུགས།（支持力） འཕུལ་ཤུགས་སོགས་ཡོད་།
སྦྱིན་པ།
སྦྱིན་པ་ནི་རོགས་མི་ཞིག་གིེས་སྐྱོར་དགོས་པའི་མིས་རེ་བ་མ་བཞུས་ནའང་རོགས་རམ་བྱེད་པ་ལ་ཟེར།
ཐ་ར་ཝ།
ཐ་ར་ཝ་(Tarawa)ནི་ཀི་རི་བ་ཏི་ཡི་རྒྱལ་ས་རེད།
ཡུལ་སྐད།
ཡུལ་སྐད་ནི་ཡུལ་སྡེ་ཁག་གི་སྐད་རིགས།
འགྱུར་མིང་།
འགྱུར་མིང་ནི་དམིགས་གསལ་གི་དམིགས་ཡུལ་ཞིག་གི་ཆེད་དུ་རྟགས་པའི་མིང་སྟེ་མིང་དངོས་དང་མི་གཅིག་པའི་མིང་ཞིག་ལ་ཟེར།
མིང་ལྡོག
མིང་ལྡོག་ནི་རང་ཉིད་ཀྱི་མིང་དངོས་མ་ཡིན་ཞིང་སྒྲ་གདངས་དེ་རང་ཉིད་ཀྱི་མི་དངོས་ནས་བྱུང་ནས་རྟགས་པའི་མིང་ལ་ཟེར།
མེལ་ཀི་ནི་ཨ་དཱ་ཞེས་བྱ་བའི་བུ།
མེལ་ཀི་ནི་ཨ་དཱ་གྱི་བུ་ཡིན་ཞེས་གསུང་རབ་ནང་འཁོད།
༡༩༧༧ལོ།
༡༩༧༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཟླ་༧ཚེས་༡ཉིན་
ཟླ་༧ཚེས་༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༢པ་ཡིན། ལོ་མཇུག་ལ་ད་དུང་ཉིན་༡༨༣ཡོད།
ཁོ་ཁེ་གླིང་ཚོམ།
ཁོ་ཁེ་གླིང་ཚོམ་(Cook Islands)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཨ་ཝ་རུ་ཨ་རེད།
མིང་འབྱུང་ཚུལ།
བོད་ཅེས་པའི་མིང་གི་བྱུང་ཚུལ་འདི་ནི་སྔོན་གྱི་དུས་སུ་མི་ཕན་ཚུན་དབར་སྐད་བཏོང་བའི་ཚུལ་དུ་གནས་སྡོད་བྱེད་ཀྱི་ཡོད་པས་ བོས་ བོད་ཅེས་སྒྲ་བསྒྱུར་བ་ཡིན།
ཟླ་༧ཚེས་༢ཉིན་
ཟླ་༧ཚེས་༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༣པ་ཡིན། ལོ་མཇུག་ལ་ད་དུང་ཉིན་༡༨༢ཡོད།
རྒྱལ་བ་དགེ་འདུན་གྲུབ་
ྋརྒྱལ་དབང་སྐུ་ཕྲེང་དང་པོ་རྗེ་དགེ་འདུན་གྲུབ་པ། འཁྲུངས་རབས་གསོལ་འདེབས་ལས། གུར་མི་ངར་པའི་ཆོ་རིགས་སྲད་དུ་བལྟམས། ། འཇམ་མགོན་ཙོང་ཁ་པ་ཡི་ཐུགས་སྲས་ཕུལ། ། པཎ་ཆེན་གྲགས་པས་ཐམས་ཅད་མཁྱེན་པར་གསོལ། ། ྋརྒྱལ་དབང་དགེ་འདུན་གྲུབ་པར་གསོལ་བ་འདེབས། །
སྐུ་ཚེ་སྟོད།
ྋརྒྱལ་དབང་དགེ་འདུན་གྲུབ་པ་མཆོག་ནི། རབ་བྱུང་བདུན་པའི་ལྕགས་ལུག་སྤྱི་ལོ་ ༡༣༩༡ ལོར་གཙང་གཤབ་སྟོད་དམ། གུར་མོ་ཞེས་པར་ཡབ་མགོན་པོ་རྡོ་རྗེ་དང༌། ཡུམ་ཇོ་མོ་ནམ་མཁའ་སྐྱིད་ཀྱི་སྲས་སུ་སྐུ་འཁྲུངས། ཁོང་སྐུ་ན་ཕྲ་དུས་ཀྱི་མཚན་ལ་པདྨ་རྡོ་རྗེ་ཞེས་གསོལ། དཔལ་སྣར་ཐང་གི་རྗེ་གྲུབ་པ་ཤེས་རབ་ལས་དགེ་བསྙེན་གྱི་སྡོམ་པ་བཞེས། བརྒྱ་སྟོན་ཙདྲན་པ་ལས་ཡི་གེ་འབྲི་ཀློག་ལེགས་པར་སྦྱངས་ཤིང༌། དགུང་ལོ་བཅུ་བཞིར་ཕེབས་སྐབས་གནས་བརྟན་ཆེན་པོའི་རྣམ་འཕྲུལ་མཁན་ཆེན་གྲུབ་པ་ཤེས་རབ་ལས་རབ་ཏུ་བྱུང་ཞིང་དགེ་ཚུལ་གྱི་སྡོམ་པ་མནོས། མཚན་ལ་དགེ་འདུན་གྲུབ་པ་དཔལ་དུ་གསོལ་བར་ཕྱིས་རང་ཉིད་ཀྱིས་བཟང་པོ་ཞེས་གསར་སྣོན་མཛད། དགུང་ལོ་ཉི་ཤུ་པར་ཁོང་ཉིད་ལས་དགེ་སློང་གི་སྡོམ་པ་མནོས། ཤིང་ལུག་སྤྱི་ལོ་ ༡༤༡༥ ལོར་དགུང་ལོ་ཉེར་ལྔར་ཕེབས་སྐབས་དབུས་སུ་ཕེབས་ཏེ་རྗེ་ཙོང་ཁ་པ་དང་ཐོག་མར་མཇལ་ལོ།། དེ་ནས་རྗེ་བདག་ཉིད་ཆེན་པོ་སློབ་དཔོན་དུ་བསྟེན་ནས་གཞུང་ལུགས་རབ་འབྱམས་རྒྱ་མཚོར་ཐོས་བསམ་སྒོམ་གསུམ་གྱིས་སློབ་གཉེར་གནང་སྟེ། སློབ་མའི་གཙོ་བོར་གྱུར། ལོ་ངོ་བཅུའི་བར་གསང་ཕུ་ནེའུ་ཐོག་དང༌། རི་བོ་དགའ་ལྡན། འཕན་ཡུལ་གྲོས་ལ་སོགས་པར་མཁས་བཙུན་བཟང་གསུམ་གྱི་བླ་མ་དྲུག་ཅུ་ལྷག་ཙམ་ལ་བརྟེན་པ་དང༌། ཁྱད་པར་བཀའ་དྲིན་མཚུངས་མེད་ཀྱི་བླ་མ་གསུམ་སྟེ། དང་པོར་བཀའ་དྲིན་ཆེ་བ་མཁན་ཆེན་གྲུབ་པ་ཤེས་རབ་དང༌། བར་དུ་བཀའ་དྲིན་ཆེ་བ་རྗེ་བཙུན་ཙོང་ཁ་པ། མཐའ་མར་བཀའ་དྲིན་ཆེ་བ་མཁས་གྲུབ་ཤེས་རབ་སེངྒེ་བཅས་ཡིན། ཁོང་གི་སློབ་མ་གྲགས་ཆེ་བ་ནི་འདུལ་འཛིན་པ་དཔལ་ལྡན་བཟང་པོ། རྡོ་རྗེ་སློབ་དཔོན་བཟང་པོ་བཀྲ་ཤིས། འཇམ་པའི་དབྱངས་ཀུན་དགའ་བདེ་ལེགས་རིན་ཆེན་རྒྱལ་མཚན་དཔལ་བཟང་པོ། རབ་འབྱམས་པ་བསྟན་པའི་ཉི་མ། སྨོན་ལམ་དཔལ་ལེགས་བློ་གྲོས། མཁན་ཆེན་བཟོད་པ་དཔལ་གྲུབ། མཁན་ཆེན་ཤེས་རབ་རྒྱལ་མཚན་བཅས་ཡིན།
སྐུ་ཚེ་སྨད་ཀྱི་མཛད་པ་རྒྱ་ཆེ་ཁག།
དེ་ལྟར་རྗེ་འདིས་སྐུ་ཚེ་གང་པོར་དགེ་བའི་བཤེས་གཉེན་དུ་མ་ལས་མདོ་སྔགས་རིག་གནས་དང་བཅས་པའི་གཞུང་དོན་ལ་ཐོས་བསམ་མཐིལ་ཕྱིན་པ་མཛད་པས་མཁས་པའི་དབང་པོར་གྱུར། བོ་དོང་པཌཎི་ཏས་ཐམས་ཅད་མཁྱེན་པ་ཞེས་མཚན་གསོལ། པཎ་ཆེན་དགེ་འདུན་གྲུབ་པ་ཞེས་པའི་མཚན་སྙན་གྱི་གྲགས་པས་ཡོངས་སུ་ཁྱབ། མེ་ཡོས་སྤྱི་ལོ་ ༡༤༤༧ ལོར་དགུང་ལོ་སོ་དྲུག་པར་གཙང་དུ་ཕེབས་ཏེ། སྣར་ཐང་བྱང་ཆེན་དང༌། རི་ཕུད། བྲག་དམར་སོགས་སུ་བཞུགས་ཏེ་བཅུ་གཉིས་ཀྱི་བར་འཆད་ཉན་དང་གྲྭ་ཚོགས་འཕེལ་བར་མཛད་དོ།། དགུང་ལོ་ང་བདུན་པར་འཕྱོངས་རྒྱས་པ་དང་དཔལ་འབྱོར་བཟང་པོས་རོགས་སྐྱོར་དང་མཐུན་རྐྱེན་མཛད་པར་བརྟེན་སྤྱི་ལོ་ ༡༤༤༧ ལོར་བཀྲ་ཤིས་ལྷུན་པོ་དཔལ་གྱི་སྡེ་ཆོས་སྡེ་ཆེན་པོ་ཕྱོགས་ལས་རྣམ་པར་རྒྱལ་བའི་གླིང་ཕྱག་བཏབ་པ་དང༌། རྗེས་ནས་བྱམས་ཆེན་སྐུ་གསུང་ཐུགས་རྟེན་བསམ་གྱིས་མི་ཁྱབ་པ་བཞེངས། ྋརྒྱལ་བ་བསོད་ནམས་རྒྱ་མཚོའི་རྗེས་ནས་དགེ་འདུན་གྲུབ་པ་ྋརྒྱལ་བ་སྐུ་ཕྲེང་དང་པོར་ངོས་འཛིན་མཛད་པ་ཡིན། རྗེ་དགེ་འདུན་གྲུབ་པ་དཔལ་བཟང་པོ་མཆོག་རབ་བྱུང་བརྒྱད་པའི་ཤིང་ཕོ་རྟ་ལོ་སྟེ་སྤྱི་ལོ་ ༡༤༧༤ ལོར་སྐུ་གཤེགས་པ་བཅས་སོ།།
གསུང་རྩོམ་ཁག།
ཁོང་གི་གསུང་རྩོམ་ནི་<<འདུལ་བའི་གླེང་འབུམ>> །<<མདོ་ཊཱིཀ>>།<<ཚད་མའི་ཊིཀྐ>>།<<རྩ་འཇུག་གི་ཊིཀྐ>>སོགས་པོ་ཏི་བདུན་ཙམ་བཞུགས། །། ༧རྒྱལ་དབང་དགེ་འདུན་གྲུབ་པའི་གསུང་འབུམ་དཀར་ཆག་བཞུགས་སོ།།
ཀ༽ འདུལ་བའི་གླེང་འབུམ་ཆེན་མོ།
ཁ༽ འདུལ་ཊིཀ་རིན་ཆེན་འཕྲེང་བ།
ག༽ སོ་ཐར་མདོའི་རྣམ་བཤད། མཛོད་འགྲེལ་ཐར་ལམ་གསལ་བྱེད། རྩ་ཤེའི་འགྲེལ་བ་ངག་དོན་རིན་པོ་ཆེའི་འཕྲེང་བ།  འཇུག་འགྲེལ་གསལ་བའི་མེ་ལོང་།
ང༽ ཚད་མ་རིགས་རྒྱན། ཚད་མ་ལེགས་པར་བཤད་པ།
ཅ༽ ཐུབ་བསྟོད། རྣམ་ཐར། སྒྲོལ་བསྟོད། སྒྲོལ་བསྟོད་འགྲེལ་བ། དུས་འཁོར་ཟིན་བྲིས། བསྐང་གསོ་དང་བསྟོད་བསྐུལ། གསུང་ཐོར་བུ།
གཞན་དུ། རྒྱལ་དབང་སྐུ་ཕྲེང་རིམ་བྱོན་གྱི་རེའུ་མིག སྐུ་ཕྲེང་།	མཚན།	                འཁྲུངས་ཡུལ།	                                     འཁྲུངས་ལོ།       འདས་ལོ།	                        ཁྲི་བཞུགས། དང་པོ།	དགེ་འདུན་གྲུབ་པ།	གཙང་ཤབ་སྟོད།	                 1391——1474 གཉིས་པ།	དགེ་འདུན་རྒྱ་མཚོ།	གཙང་རྟ་ནག་རྡོ་རྗེ་གདན་གྱི་ཉེ་འཁོར།	1476——1542 གསུམ་པ།	བསོད་ནམས་རྒྱ་མཚོ།	སྟོད་ལུང་རྩེ་དགའ་ཁང་གསར།	1543——1588 བཞི་པ།	ཡོན་ཏན་རྒྱ་མཚོ།	སོག་ཡུལ་གྱི་སྡེ་སེ་ཆེན་ཆོས་འཁོར།	1589——1616 ལྔ་བ།	ངག་དབང་རྒྱ་མཚོ།	འཕྱོངས་རྒྱས་འཕྱིང་བ་སྟག་རྩེ།	1617——1682	1642——1682 དྲུག་པ།	ཚངས་དབྱངས་རྒྱ་མཚོ།	མོན་ལ་འོག་ཡུལ་གསུམ།	                 1683——	     1697——1705 བདུན་པ།	བསྐལ་བཟང་རྒྱ་མཚོ།	ལི་ཐང་དགོན་ཞོལ།	                1708——1757	1720——1757 བརྒྱད་པ།	འཇམ་དཔལ་རྒྱ་མཚོ།	གཙང་ཐོབ་རྒྱལ་ལྷ་རི་ཐང་།	                1758——1804	1787——1790 དགུ་བ།	ལུང་རྟོགས་རྒྱ་མཚོ།	ལྡན་ཆོས་འཁོར།	                1805——1815	དགུང་ལོ་༡༡སྟེང་སྐུ་གཤེགས། བཅུ་བ།	ཚུལ་ཁྲིམས་རྒྱ་མཚོ།	ལི་ཐང་།	                                 1816——1837		གསེར་བུམ་དཀྲུག་སྲོལ་དར། བཅུ་གཅིག	མཁས་གྲུབ་རྒྱ་མཚོ།	མི་ཉག་མགར་ཐར།	               1838——1855	     1855ལོར་འགན་བཞེས། བཅུ་གཉིས།	འཕྲིན་ལས་རྒྱ་མཚོ།	འོལ་དགའ་རྫོང་ཕྱི།	                1856——1875	1873——1875 བཅུ་གསུམ།	ཐུབ་བསྟན་རྒྱ་མཚོ།	དྭགས་པོ་གླང་མདུན།	                 1876——1933	1894——1933 བཅུ་བཞི།	བསྟན་འཛིན་རྒྱ་མཚོ།	ཨ་མདོ་སྐུ་འབུམ་སྟག་འཚེར།	1935——	    1950ལོར་ལུགས་གཉིས་ཀྱི་འགན་བཞེས། རེའུ་མིག་འདི་ཤར་ཡུལ་ཕུན་ཚོགས་ཚེ་རིང་གིས་བརྩམས་པའི་དེབ་ཐེར་ཀུན་གསལ་མེ་ལོང་གི་ཞར་བཀོད་ཞས་དྲངས་པའོ།།
ཐང་རྒོད་ཅན་
༡༩༩༢ལོར་མཉམ་འབྲེལ་རྒྱལ་ཚོགས་ཀྱི་ཁོར་ཡུག་དང་འཕེལ་རྒྱས་ཚོགས་ཆེན་ཐོག“ཐང་རྒོད་ཅན་ནི་གནམ་གཤིས་འགྱུར་ལྡོག་དང་མིའི་རིགས་ཀྱི་ལུགས་དང་མི་མཐུན་པའི་དཔལ་འབྱོར་བྱེད་སྒོའི་རྒྱུ་རྐྱེན་ལས་ཐོན་པ་དང་། ཐན་སྐྱོན་དང་ཕྱེད་ཐན་སྐྱོན་དང་ཐན་སྐྱོན་གྱི་གནོད་འཚེ་ཐོན་ཁུལ་ཕྱོགས་ཡོར་འོས་འཚམས་ལྡན་པའི་ཕྱེད་བཞའ་ཚན་ཆེ་བིའི་ས་ཁུལ་གྱི་ས་ཆ་ཞན་འགྱུར་འགྲོ་གི་ཡོད”ཅེས་མིང་འགྲེལ་དེ་ལྟར་བྱས་ཡོད། ས་ཆ་གསར་སྦོལ་བྱས་ནས་ས་ཞིང་དུ་གྱུར་རྗེས། སྣོད་བཅུད་ཁོར་ཡུག་ལ་རྩ་བའི་འགྱུར་ལྡོག་ཕྱིན་ནས་ཐར་ཐོར་གྱི་ཞིང་ལས་སྐྱེ་དངོས་ཀྱིས་དྲག་ཆར་གྱིས་ས་རྒྱུ་འཕྲོ་བརླག་གཏོང་བ་འགོག་ཐུབ་ཀྱི་མེད། སྔོ་ཁེབས་ཉུང་བས་ས་ངོས་ལ་ལྷགས་རླུང་དང་ཉི་འོད་ཀྱིས་བཞའ་དང་ལུད་རྣམས་ཇེ་ཉུང་དུ་བཏང་གི་ཡོད། སྣ་གཅིག་ཅན་གྱི་ལོ་ཏོག་གིས་སའི་ནང་གི་ལུད་དང་བཅུད་རྣམས་བསྡུ་ལེན་བྱས་ནས་ས་ཞིང་གི་ཕྱིར་ཁྱེར་བས། དེ་ལྟར་ལོ་ནས་ལོ་སོང་རྗེས། ས་ཞིང་ནང་གི་ལུད་བཅུད་རྣམས་ཇེ་ཉུང་དུ་སོང་ནས། ས་ཞིང་ཡང་ཇེ་གཞན་དུ་སོང་སྟེ། ས་ཆུའི་ཤོར་ཚད་ཡང་དེ་བས་མང་དུ་འགྲོ་གི་ཡོད།
ཐང་ག་ཞེས་པའི་མིང་གི་བྱུང་ཚུལ་དང་གོ་དོན་སྐོར་གླེང་བ།
ཐང་ག་ཞེས་པའི་མིང་གི་བྱུང་ཚུལ་དང་གོ་དོན་སྐོར་གླེང་བ། རྩོམ་པ་པོ།  ཚངས་དབང་དགེ་འདུན་བསྟན་པ། [ནང་དོན་གནད་བསྡུས།]རྩོམ་ཡིག་འདིའི་ནང་བོད་ཀྱི་ཐང་ག་ཞེས་པའི་མིང་གི་བྱུང་ ཚུལ་དང་དེའི་གོ་དོན་ཐད་ཆེད་དུ་ཞིབ་འཇུག་བྱས་ནས་ཕུ་ཐག་ཆོད་པའི་སྡོམ་ཚིག་ཅིག་ འཇོག་ཐུབ་མེད་པར་དམིགས་ཏེ་གནའ་དེང་གི་དེའི་སྐོར་གྱི་དཔྱད་གཞིའི་ཡིག་རིགས་ལ་ གཞི་བཅོལ་ནས་ཐང་ག་ཞེས་པའི་མིང་བོད་རྒྱ་གཉིས་ཀྱི་སྐད་གང་ཡིན་གྱི་སྐོར་དང་སི་ ཐང་གི་སྐོར་ལ་དཔྱད་པ་བྱས་ཏེ་ཐང་ག་ཞེས་པའི་མིང་དེ་བོད་སྐད་རྣལ་མ་ཡིན་པའི་རང་ གི་འདོད་ཚུལ་གླེང་ཡོད། [བརྡ་ཆད་གཙོ་བོ།]ཐང་ག མིང་། གོ་དོན།[ཀྲུང་གོའི་དཔེ་དེབ་དབྱེ་རྟགས།]G03[ཡིག་ཚང་མཚོན་བྱང་།]A[རྩོམ་གྱི་ གོ་རིམ་ཨང་སྒྲིག]1002-964（2007）04-061-15
2.སི་ཐང་གི་སྐོར།
བོད་ཀྱི་བླ་ཆེན་འགའི་རྣམ་ཐར་དུ་དར་གོས་འབྱུང་བའི་སྨན་རྩེ་ཡུལ་ ནི་མི་ཉག་གི་ཡུལ་ཡིན་པར་བཤད་པའང་ཡོད་པས་ད་དུང་ཞིབ་ཏུ་བརྟག་དགོས་པར་འདུག རེབ་གོང་དུ་དེང་སང་ཡང་མན་ཙི་བྱ་བའི་ཐང་གའི་ཞལ་ཁེབས་སུ་བཀོལ་བའི་དར་གོས་ཤིག་ ཡོད་ལ། གནའ་དུས་ཀྱི་ཐང་ག་མང་ཤས་ཀྱི་ཞལ་ཁེབས་ལ་འདི་གཅིག་པུ་བཀོལ་པ་ཁྱབ་ཆེ། བོད་ཀྱི་ལོ་རྒྱུས་ཡིག་ཚང་འགའ་རེའི་ནང་། སྨན་རྩེའམ་མན་ཙི་ཡུལ་ནི་སུང་ལྷོ་མའི་རྒྱལ་རབས་ཟེར་བ་དེ་ཡིན་ཞིང་། དེང་སང་ནན་ཅིན་དང་ཧོང་ཀྲིག་གཉིས་ཀྱི་གནས་ཡུལ་ལ་གོ འདི་ནས་ཐོན་པའི་དར་གོས་ལ་སྨན་རྩེའམ་མན་ཙི་བྱ་བས་ཡུལ་མིང་གོས་ལ་ཐོགས་པ་ཞིག་ རེད། སུང་རྒྱལ་རབས་ཀྱི་རྒྱལ་པོ་མཐའ་མ་དེ། ཡོན་རྒྱལ་རབས་ཀྱི་གོང་མ་ཧུ་པི་ལིའམ་སེ་ཆན་ཧན་གྱི་བློན་པོ་བ་ཡན་ཆིང་སང་གིས་ གསོན་བཟུང་བྱས་ཏེ། ས་སྐྱ་དགོན་པར་རྩིས་སྤྲད་ནས་རབ་བྱུང་བྱེད་དུ་བཅུག་པ་དེ་ལ་བོད་སྐད་དུ་སྨན་ རྩེ་ལྷ་བཙུན་ཟེར་བར་གཞིགས་ན། སྨན་རྩེ་ཡུལ་ནི་དེང་སང་གི་ནན་ཅིན་དང་ཧྲོང་ཀྲིག་ལ་གོ་བ་ཡོངས་གྲགས་ཀྱི་ལོ་ རྒྱུས་ལྟར་རོ། མདོར་ན། སི་ཐང་བྱ་བ་ནི་དར་ཐང་གི་རྒྱ་སྐད་ཡིན་ཚུལ་དང་། ཕུགས་སུ་གཏད་ན་སི་ཐང་གི་ཁུང་ནི་རྒྱ་སྐད་ཡིན་ཚུལ་དང་། ཕུགས་སུ་གཏད་ན་སི་ཐང་གི་ཁུངས་ནི་ལྡན་ལུགས་དང་ཉེ་ཞེས་པའི་སྐད་ཆ་དེའི་རིགས་ལ་ རྒྱབ་རྟེན་གྱི་ཁུངས་ལུང་ཡང་དག་ཅིག་མི་མངའ་བས། གཟུར་གནས་མཁས་དབང་རྣམ་པས་བསྐྱར་དུ་དཔྱད་པ་གཏོང་རྒྱུ་གལ་ཆེའོ། །
ཚོགས་མཆོད་སེར་སྦྲེལ།
བོད་ཟླ་གཉིས་པའི་ཚེས་སུམ་ཅུ་ཉིན་ཚོགས་མཆོད་སེར་སྦྲེངས་ཀྱི་དུས་ཆེན་ཡིན་པས་དེ་ནི་ཏཱ་ལའི་བླ་མ་སྐུ་ཕྲེང་ལྔ་པའི་སྐུ་མཆོད་ཉིན་བདུན་ཐོག་སྐུ་ཕྲེང་བདུན་པ་སྐལ་བཟང་རྒྱ་མཚོ་དང་། སྐུ་ཕྲེང་བཅུ་གསུམ་པ་ཐུབ་བསྟན་རྒྱ་མཚོ་བཅས་ཀྱི་སྐུ་མཆོད་འཕར་མ་འཁེལ་བའི་ཉིན་དེར་སྐུ་ཕྲེང་ལྔ་པའི་སྐུ་གདུང་འཛམ་གླིང་རྒྱན་གཅིག་དང་།  རྒྱལ་བ་རིགས་ལྔའི་གཙོ་བོ་རྣམ་སྣང་གི་གོས་སྐུ།   འོད་དཔག་མེད་ཀྱི་གོས་སྐུ་ཆེན་མོ་གཉིས་གྲུ་འཛིན་གཉིས་པའི་ཕོ་བྲང་གི་རྩིགས་ངོས་སུ་ཞལ་ཕྱེ་མཆོད་འབུལ་བྱེད་པའི་དུས་ཆེན་ཁྱད་དུ་འཕགས་པ་ཞིག་རེད།  དང་ཐོག་ཇོ་བོ་ཤཱཀྱ་མུ་ནེའི་སྤྱན་སྔར་གླུ་དང་གར་གྱི་མཆོད་པ་འབུལ་གྱི་ཡོད་པ་དང་།   ཉིན་དེའི་སྔོན་ནས་མཆོད་རྫས་དོ་དམ་རྩེ་དྲུང་གཉིས་ཀྱིས་མཆོད་རྫས་ཁང་ནས་མཆོད་པའི་རྣམ་གྲངས་མ་ཚང་བ་མེད་པ་ཕྱིར་བཏོན་ནས་སེ་འབྲས་དགའ་གསུམ་དང་།  གླིང་ཁག    གོང་དཀར་ཆོས་སྡེ།   གསང་སྔགས་བྱང་ཆུབ་གླིང་པ།   གཞི་དགོན་ཁག་ལ་སོགས་པའི་དགེ་འདུན་སྟོང་ཕྲག་ཁ་ཤས་ལ་རེ་རེ་བཞིན་མཆོད་རྫས་རྩིས་སྤྲོད་དང་འབྲེལ་ཚེས་སུམ་ཅུ་ཉིན་གྱི་ནམ་ལངས་སྔ་ཆར་དགེ་འཕེལ་དབུ་རྩེར་རྟ་བདུན་དབང་པོའི་འོད་སྣང་ཤར་བ་དང་དུས་མཉམ་དགེ་འདུན་གྱི་ཀུན་དགའ་ར་བ་གཙུག་ལག་ཁང་གི་སྐལ་བཟང་ཁྱམས་རའི་སྒོ་མཆོར་འོག་ནས་གཟབ་མཆོར་སྤྲས་པའི་སེར་སྦྲེངས་ཀྱི་རུ་ཐོག་མར་བཀྲ་ཤིས་པའི་རུ་དར་དཀར་པོ་ཞི་བའི་མདོག་ཅན་རྣམ་སྣང་མཚོན་དོན་ནོར་བུའི་འཕྲུལ་ཅན་བཅོ་ལྔས་སྣེ་དྲངས་ཏེ་གཡུ་ཐོག་བརྒྱུད་སེར་སྦྲེངས་ཀྱི་དབུ་སྣ་ཕོ་བྲང་གི་འོག་ཏུ་འབྱོར་ནས་ཁང་སྟེང་དུ་མ་འཛེགས་པར་སྔོན་དུ་ཕོ་བྲང་གི་རྩེ་མོའི་ས་གསུམ་གྱི་ཞལ་ཕྲ་ནས་རྒྱལ་བ་རིན་པོ་ཆེ་ཆིབས་བསྒྱུར་བསྐྱངས་པའི་མཇལ་དར་འཕྱར་མཚམས་ལམ་སེང་ནས་ཁང་སྟེང་དུ་བསྐྱོད་དེ་རང་རང་སོ་སོའི་ཁྱད་ཆོས་དང་མཚུངས་པའི་གླུ་གར་གྱི་མཆོད་པ་འབུལ་རྒྱུ་དང་།  ལྷག་པར་དུ་གར་པ་ཚོས་སྙན་འཇེབས་ལྡན་པའི་གླུ་གར་གྱི་མཆོད་པ་ཕུལ་བ།   གནས་ཆུང་ཆོས་རྒྱལ་ཆེན་པོ་སྐུ་གསོལ་དང་འབྲེལ་ཞོར་དུ་གླང་ཆེན་ལ་ཆིབས་པ།   འདོད་འཇོའི་བ་རྫིས་འོ་ཕུད་ཕུལ་བ་སོགས་མདོར་ན་སེར་སྦྲེངས་དབུ་ནས་མཇུག་བར་རང་སོ་སོའི་ཁྱད་ཆོས་ལ་གཞིགས་ཏེ་རྔ་རྡུང་དར་འཕྱར་དང་།  གར་འཆམ་འདྲ་མིན་སྣ་ཚོགས་པའི་མཆོད་པ་བསམ་གྱིས་མི་ཁྱབ་པ་ཕུལ་ཏེ་རིམ་པས་བྲག་སྒོ་ཀགྞི་བརྒྱུད་རྩེ་ཕོ་བྲང་ལ་སྐོར་བ་བསྐྱོན་ནས་ར་མོ་ཆེར་ཕེབས་མཚམས་སླར་ཡང་གོང་བཞིན་མཆོད་པ་ཆ་ཚང་བ་ཕུལ་ཟིན་རྗེས་སྔར་བཞིན་གོ་རིམ་ལྡན་ལ་ཞི་དུལ་གྱི་རྣམ་པའི་ཐོག་ནས་གཙུག་ལག་ཁང་དུ་ཕེབས་སྐབས་གཞི་ནས་སེར་སྦྲེངས་མཇུག་སྒྲིལ་ཞིང་།   ཉིན་དེར་དད་ལྡན་སེར་སྐྱ་ཁྲི་ཕྲག་མང་པོས་སྐྱབས་བསླུ་བ་མེད་པ་དཀོན་མཆོག་གསུམ་ལ་སྙིང་ཐག་པ་ནས་གསོལ་བ་འདེབས་པ་དང་།   སེར་སྦྲེངས་ལ་ཞལ་མཇལ་ཞུས་པ་དང་སྦྲགས་རྣམ་དཀར་དགེ་བའི་ལས་ལ་འབད་པ་འདི་ལྟ་བུ་བྱེད་པ་སུ་ཞིག་གིས་མཐོང་ཡང་ཡིད་སྨོན་རང་ཤུགས་སུ་སྐྱེས་དགོས་པ་སྣང་ངོ་། ། ཤོད་སྲོལ་གཞན་ཞིག་ནི། ཚོགས་མཆོད་སེར་སྦྲེངས་ནི་རྒྱལ་མཆོག་ལྔ་པ་ཆེན་པོའི་ཐུགས་ཀྱི་མནལ་ལམ་དུ་སེར་སྦྲེངས་ཀྱི་དབུ་ནས་ཁྱམས་ར་བརྒྱུད་རྩེ་ཕོ་བྲང་ལ་བསྐོར་བ་དང་།  དེ་ནས་ར་མོ་ཆེ་བརྒྱུད་མཐར་གཙུག་ལག་ཁང་དུ་འབྱོར་ནས་སླར་ཡང་ཇོ་བོའི་ཐུགས་ཁར་རང་འཇགས་ཐིམ་པའི་གཟིགས་སྣང་བྱུང་བ་རྣམས་གོང་ས་ལྔ་པ་སྐུ་ངོ་མས་དབུ་ཁྲིད་ནས་སེར་སྦྲེངས་ཀྱི་ཡོ་བྱད་བསམ་གྱིས་མི་ཁྱབ་པ་རྣམས་ཇི་མ་ཇི་བཞིན་ལེགས་བསྒྲུབས་ཀྱིས་ཚོགས་མཆོད་སེར་སྦྲེངས་དེ་གསར་གཏོད་གནང་བ་ཡིན་ཟེར།
འཁྲབ་སྒྲགས།
འཁྲབས་སྒྲགས་ནི་སྤྱི་ཚོག་གི་གནས་སྟངས་ལ་ཤུགས་སྣོན་ཐེབས་ཐུབ་པའི་བཀའ་རྒྱ་བཏང་པ་ལ་ཟེར།
ཟླ་༧ཚེས་༣ཉིན་
ཟླ་༧ཚེས་༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༤པ་ཡིན། ལོ་མཇུག་ལ་ད་དུང་ཉིན་༡༨༡ཡོད།
ཕྲུ་གུ
ཕྲུ་གུ་ནི་སྐྱེས་པ་ནས་ན་ཚོ་མ་ལོན་ཙམ་བར་གྱི་ལོ་ཚོས་གི་མི་ལ་ཟེར་།
ཡ་རེན།
ཡ་རེན​་(Yaren District)ནི་ནའུ་རུ་ཡི་རྒྱལ་ས་རེད།
ཟླ་༧ཚེས་༤ཉིན་
ཟླ་༧ཚེས་༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༥པ་ཡིན། ལོ་མཇུག་ལ་ད་དུང་ཉིན་༡༨༠ཡོད།
མཁས་གྲུབ་དགེ་ལེགས་དཔལ་བཟང་
ངོ་སྤྲོད་མདོར་བསྡུས།
མཁས་གྲུབ་རྗེ་དེ་ཉིད་པཎ་ཆེན་སྐུ་ཕྲེང་དང་པོ་ཡིན་པ་དང་།  ཁོང་ནི་རབ་བྱུང་དྲུག་པའི་ཤིང་མོ་གླང་ལོ་སྟེ་སྤྱི་ལོ༡༣༨༥ལོར་གཙང་ལ་སྟོད་ཆུ་འོག་ཏུ་ལི་ཡུལ་ལྕང་ར་སྨུག་པོ་ནས་འོངས་པའི་སེའི་རིགས་ཀྱི་བརྒྱུད་པ་ཡབ་ཀུན་དགའ་བཀྲ་ཤིས་དཔལ་བཟང་དང་། ཡུམ་བུ་འདྲེན་རྒྱལ་མོ་གཉིས་ཀྱི་སྲས་སུ་སྐུ་འཁྲུངས། རབ་བྱུང་བདུན་པའི་ས་ཕོ་རྟ་ལོ་སྟེ་སྤྱི་ལོ་༡༤༣༨ལོར་དགའ་ལྡན་ཁྲི་པ་ཐུགས་འགན་བཞེས་རིང་དུ་སྐུ་གཤེགས།
ལོ་རྒྱུས།
ཁོང་མཁན་ཆེན་སེང་གེ་རྒྱལ་མཚན་ལས་རབ་ཏུ་བྱུང་ཞིང་དགེ་ཚུལ་གྱི་སྡོམ་པ་བཞེས་ཏེ་མཚན་ལ་དགེ་ལེགས་དཔལ་བཟང་པོ་ཞེས་གསོལ། དགུང་ལོ་བཅུ་དྲུག་པར་ངམ་རིང་ཆོས་སྡེ་རུ་བོ་དོང་པཎ་ཆེན་འཇིགས་བྲལ་ཕྱོགས་ལས་རྣམ་རྒྱལ་དང་རིགས་ལམ་འགྲན་པས་རིགས་པའི་རྩལ་རྫོགས་པར་མཁྱེན་ནས། བོ་དོང་བ་ཁོང་གི་ཐུགས་ཡིད་འཕྲོགས་ཏེ་<<བུང་བ་རྣམ་པར་རྩེན་པའི་རྒྱུད་མངས>>ཞེས་བྱ་བས་བསྟོད་པ་ཕུན་སུམ་ཚོགས་པ་ཞིག་ཀྱང་མཛད། དགུང་ལོ་ཉེར་གཅིག་པར་རྗེ་བཙུན་རེད་མདའ་བ་གཞོན་ནུ་བློ་གྲོས་ཀྱིས་མཁན་པོ་དང་། ཆོས་རྗེ་དཔལ་འབྱོར་ཤེས་རབ་ཀྱིས་ལས་སློབ། གཉལ་བ་བློ་གྲོས་མཚུངས་མེད་ཀྱིས་གསང་སྟོན་མཛད་ནས་དགེ་སློང་གི་སྡོམ་པ་བཞེས་པར་མ་ཟད། རྗེ་བཙུན་རེད་མདའ་བ་ལས་ཚད་མ་སྡེ་བདུན་དང་། མངོན་པ་གོང་འོག བྱམས་ཆོས་སྡེ་ལྔ། དབུ་མ་རིགས་ཚོགས། འདུལ་བ་བཅས་ལ་སྦྱངས་ཏེ་རིང་པོར་མ་ཐོགས་པར་མཁས་པའི་ཕ་རོལ་ཏུ་ཕྱིན། དགུང་ལོ་ཉེར་གསུམ་པར་དབུས་སུ་ཕེབས་ཏེ་རྗེ་ཙོང་ཁ་པ་དང་མཇལ། མདོ་སྔགས་ཀྱི་མན་ངག་དང་གདམས་པ་ཐམས་ཅད་བུམ་པ་གང་བྱོའི་ཚུལ་དུ་མནོས་པས་ནང་གི་ཐུགས་སྲས་གཅིག་པུར་གྱུར། གཞན་ཡང་རྒྱལ་ཚབ་དར་མ་རིན་ཆེན་དང་། འདུལ་འཛིན་གྲགས་པ་རྒྱལ་མཚན་སོགས་ལས་བཀའ་ཆོས་མང་དུ་གསན། དེ་རྗེས་གཙང་དུ་ཕེབས་ཏེ་ལྕང་ར་དགོན་གྱི་མཁན་པོ་གནང་ཐོག་རི་བོ་མདངས་ཆེན་དགོན་ཕྱག་འདེབས་པའི་གཙོ་སྐྱོང་གནང་། དགུང་ལོ་སོ་བཞི་བར་རྒྱལ་རྩེ་པའི་ཆོས་རྒྱལ་རབ་བརྟན་ཀུན་བཟང་འཕགས་ཀྱིས་སྦྱིན་བདག་མཛད་ནས་དཔལ་འཁོར་ཆོས་སྡེ་གླིང་ཕྱག་བཏབ། དགུང་ལོ་ཞེ་བདུན་པར་དགའ་ལྡན་གསེར་ཁྲི་ཐོག་ཏུ་ཕེབས་ཏེ་འཆད་མཉན་བཤད་སྒྲུབ་ཀྱི་སྒོ་ཐམས་ཅད་ཡར་ཟླ་བཞིན་དུ་འཕེལ་ཞིང་རྒྱས་པར་མཛད་དོ། ཁོང་གི་སློབ་མ་གྲགས་ཆེ་བ་ནི་མཁན་ཆེན་བསོད་ནམས་མཆོག་གྲུབ་དང་། ཀུན་མཁྱེན་འཕགས་པ་འོད། གསང་མདའ་བ་ཆོས་ལྡན་རབ་འབྱོར། སྤྱན་སྔ་བློ་གྲོས་རྒྱལ་མཚན་བཅས་ཡིན།
གསུང་རྩོམ།
ཁོང་གི་གསུང་རྩོམ་ལ་རྣམ་ཐར་དང་། ཕར་ཕྱིན་རྣམ་བཤད། རྣམ་འགྲེལ་ཊིཀ་ཆེན།  སྒྲུབ་ཐབས། བསྟོད་ཚོགས་བཅས་པོ་ཏི་བཅུ་གཉིས་ཡོད། །
འཛམ་གླིང་གི་མིག་དཔེ་སློབ་གསོ་ཆེན་པོ་དྲུག་
མིག་དཔེ་སློབ་གསོ། ༼ ༡ ༽ འགན་འཁྲིའི་སེམས་གསོ་སྐྱོང་།
1920ལོ།ཨ་རི་རྒྱལ་ཁབ་ཀྱི་ལོ་ན་11ཅན་གྱི་བུ་ཞིག་གིས་སེམས་ཆུང་མ་བྱས་པར་ཁྱིམ་མཚེས་ཀྱི་ཤེལ་སྒོ་བཅགས།བདག་པོས་ཨ་སྒོར་12.50ཡི་སྐྱིན་ཚབ་སྤྲོད་པའི་རེ་བ་བཏོན།བུས་ང་ལ་སྐྱིན་ཚབ་སྤྲོད་པའི་སྒོར་མོ་མེད་ཞེས་ཨུ་ཐུག་པའི་ངང་ཨ་ཕ་ལ་ནོར་འཁྲུལ་ཁས་བླངས།ཨ་ཕས་ཨ་སྒོར་12.50ཁྱོད་ལ་བསྐྱིས་ན་ཆོག འོན་ཀྱང་ལོ་གཅིག་གི་རྗེས་ནས་སྐྱིན་སྤྲོད་དགོས་ཞེས་བཤད་པ་དང་ཕས་བུ་ལ་རང་གི་ནོར་འཁྲུལ་རང་གིས་འགན་འཁུར་དགོས་པའི་སློབ་གསོ་བཏང་།དེ་ནས་བཟུང་།བུ་དེས་གཟའ་མཇུག་དང་གུང་གསེང་སྐབས་ཕྱི་ནས་ལོ་ཕྱེད་ལ་འབད་པས་གླ་བྱས་པས།ཨ་སྒོར་12.50ཨ་ཕ་ལ་སྐྱིན་ཚབ་སྤྲོད་ཐུབ་སོང་།བུ་ཆུང་དེ་ནི་ལོ་མང་རྗེས་ཀྱི་ཨ་རིའི་སྲིད་འཛིན་ལིས་ཀིན་ལགས་རེད།ཁོང་གིས་དོན་དེར་ཕྱིར་དྲན་བྱེད་སྐབས།རང་གི་ངལ་རྩོལ་བརྒྱུད་ནས་ནོར་འཁྲུལ་ལ་འགན་འཁུར་བས།ངས་འགན་འཁྲི་ཞེས་པ་ཅི་ཡིན་པ་གསལ་བོར་རྟོགས་སོང་ཞེས་གསུངས། དཔྱད་འཇོག ཁྱིམ་བདག་གིས་བྱིས་པར་རང་ཉིད་ཀྱི་བྱས་ཉེས་ལ་རང་ཉིད་ཀྱིས་འགན་འཁུར་བའི་སློབ་གསོ་གཏོང་དགོས།བྱིས་པ་སྒེར་གྱི་བྱས་འབྲས་ཡིན་ན།སྒྲུབ་ཕོད་ལ་འཁུར་ཕོད་པ།འགན་འཁྲི་ལ་གཞོལ་མི་རུང་བའི་རྟིང་སྐུལ་དང་།རང་གིས་བསྒྲུབས་པའི་མཇུག་འབྲས་རང་གིས་འགན་འཁུར་བར་བྱ།ཁྱིམ་བདག་གིས་བྱིས་པའི་ཚབ་ཏུ་འགན་གཅིག་ལྕོགས་སུ་འཁུར་ན།དེས་བྱིས་པའི་འགན་འཁྲིའི་སེམས་གཞོག་ཅིང་གཏུབ་པ་དང་གཉིས་སུ་མ་མཆིས་སོ།།
མིག་དཔེ་སློབ་གསོ།༼ ༢ ༽ ཡར་ཐོན་འདུན་མར་ངར་སློང་བ།
ཨེ་དིས་སན་ཆུང་ངུའི་དུས་སུ་འཛིན་བདག་དགེ་རྒན་གྱིས་ཆེས་གླེན་གོག་ཅན་གྱི་སློབ་མར་བརྩིས།འོན་ཀྱང་།ཁོང་གི་ཨ་མས།དགེ་རྒན་གྱིས་སློབ་མའི་གདོང་ཐད་ནས་གླེན་གོག་ཅེས་སྡིགས་པ་དེས་ཏག་ཏག་དགེ་རྒན་རང་ཉིད་ཀྱི་ནུས་མེད་རང་མཚང་གསལ་རྗེན་དུ་བསྟན་པར་སྙམ།ཨེ་དིས་སན་གྱི་ཨ་མ་ལ་གོ་རྟོགས་དང་མིག་རྒྱང་དེ་ལྟ་བུ་ཡོད་པས།ཨེ་དིས་སན་སློབ་གྲྭ་ནས་ཕྱིར་ཁྱིམ་ལ་བླངས།ཁོ་མོས་ན་ཆུང་བྱིས་པའི་སེམས་ཁམས་ཁྱད་ཆོས་གཞི་བྱས་པའི་སློབ་གསོ་བྱེད་འགོ་བརྩམས་པ་མ་ཟད།ཐབས་བརྒྱ་ཇུས་སྟོང་གིས་ཨེ་དིས་སན་ཚོད་ལྟ་སྣ་ཚོགས་ལ་འཇུག་པའི་སྐུལ་ལྕག་བྱས།ཨེ་དིས་སན་འཛམ་གླིང་ན་སྙན་པ་འབར་བའི་གསར་གཏོད་པ་ཆེན་མོ་དང་ཚན་རིག་པ་ཆེན་མོར་གྱུར་དོན་ནི།ཁོང་གི་ཨ་མའི་སློབ་གསོ་དང་།ཨ་མའི་ཚད་དང་རན་པའི་རེ་བ།ད་དུང་ཚད་དང་རན་པའི་སློབ་གསོའི་ཐབས་ཤེས་བཅས་དང་ཁ་འབྲལ་ཐབས་ཡོད་པ་མ་རེད། དཔྱད་འཇོག ཁྱིམ་བདག་གི་རེ་བས་བུ་ཕྲུག་གི་མཚར་ལོངས་ལ་ཤུགས་རྐྱེན་ཆེ།སེམས་ཁམས་རིག་པས་བསྟན་དོན།ཕ་མས་བུ་ཕྲུག་ལ་བཅངས་པའི་རེ་བ་ཇི་ལྟར་ཆེ་བ་དེ་ཙམ་གྱིས་བུ་ཕྲུག་གི་བློ་རིག་པ་དང་སློབ་སྦྱོང་གྲུབ་འབྲས་ཆེ་བ་དང་།དེ་ལས་ལྡོག་ན་དེ་བཞིན་ཡིན་པར་བསྙད།དེས་ཁྱིམ་བདག་གི་རེ་བ་ནི་ཁྱིམ་ཚང་སློབ་གསོའི་ཡག་ཉེས་ཀྱི་རྒྱུ་རྐྱེན་གཙོ་བོ་ཞིག་ཡིན་པ་ཤུགས་ཀྱིས་ར་སྤྲད་དོ།།
མིག་དཔེ་སློབ་གསོ།༼ ༤ ༽ སྒེར་ཚུགས་ངང་འཚོ་བའི་ནུས་པ་གསོ་སྐྱོང་།
འཇར་མན་རྒྱལ་ཁབ་ཏུ།ལོ་ན་6ཅན་གྱི་བྱིས་པས་ཕ་མར་དཀར་ཡོལ་བཀྲུ་རོགས་་དང་ཐང་ཕྱགས་རོགས།དངོས་པོ་ཉོ་རོགས་བྱེད་དགོས།ལོ་ན་10一14ཅན་གྱི་བྱིས་པས་ལྡུམ་རའི་རྩྭ་ཡག་ལས་ཀྱིས་འབྲེག་པ་སོགས་ཀྱི་ངལ་རྩོལ་བྱེད་དགོས།ཨ་རི་རྒྱལ་ཁབ་ཏུ།ལོ་ན་གཅིག་ལྷག་ཅན་གྱི་བྱིས་པས་རང་སྒེར་གྱིས་ཟ་མ་ཟ་དགོས།ཕ་མས་བྱིས་པ་རྐུབ་སྟེགས་སུ་བསྡམས་རྗེས།ཟ་མ་མདུན་ཅོག་ལ་འཇོག་པ་དང་།བྱིས་པ་རང་ཉིད་ཀྱིས་གྲི་ཆུང་བཟུང་ནས་ཟ་དགོས།ཕ་མས་དཀར་ཡོལ་བཟུང་ནས་བྱིས་པའི་རྗེས་སུ་རྒྱུགས་འདེད་དང་ཁ་ནང་དུ་ལྡུད་པའི་རྣམ་པ་དེ་འདྲ་མཐོང་དཀོན་པ་ཡིན་ནོ།། དཔྱད་འཇོག དེང་སང་ཁྱིམ་བདག་གིས་བྱིས་པར་འཚོ་བ་དང་སློབ་སྦྱོང་གི་ཆ་རྐྱེན་གྱ་ནོམ་པ་རེ་མཁོ་འདོན་བྱེད།དེས་སློབ་གསོའི་འགལ་རྐྱེན་ཆེན་པོ་ཞིག་བསྐྱེད་ཡོད་ལ།དེ་ནི་ཚད་ལས་འདས་པའི་སྲུང་སྐྱོབ་བྱས་པ་དེ་རེད།དོན་དངོས་ལ་གཞིགས་ན།ཤེས་རབ་ཀྱི་གཞི་རྒྱུ་མ་ཡིན་པའི་སེམས་ཁམས་སྤུས་ཚད་དང་ཡ་རབས་ཀྱི་མི་གཤིས་ནི་མིག་སྔའི་ངེད་ཅག་གི་སློབ་གསོའི་གནད་དོན་ཚབས་ཆེ་ཤོས་དེ་ཡིན་པ་རེད་དོ།།
མིག་དཔེ་སློབ་གསོ་༼ ༥ ༽ བྱིས་པས་དགོས་ངེས་ཀྱི་ངལ་རྩོལ་སྦྱོང་བརྡར་ཉམས་སུ་མྱོང་བ།
རྒྱུས་ལོན་པ་ལྟར་ན།ཨ་རི་དང་འཇར་པན།དབྱིན་ཇི་སོགས་ཀྱི་སློབ་གསོའི་ཁྲིམས་སྲོལ་ཁྲོད།བྱིས་པ་ལ་ཐད་གཟས་ཀྱི་ངལ་རྩོལ་དུས་ཚོད་ཡོད་ལ།ཁྱིམ་ཚང་དང་སློབ་གྲྭ་གང་གིས་ཀྱང་བྱིས་པའི་ཁེ་དབང་འདི་བཙན་འཕྲོག་མི་ཆོག་པའོ།། དཔྱད་འཇོག ཆུང་དུས་ནས་དགོས་ངེས་ཀྱི་ངལ་རྩོལ་སྦྱོང་བརྡར་ཐོབ་ན།བྱིས་པའི་ངལ་རྩོལ་གོ་རྟོགས་གསོ་སྐྱོང་དང་།ཚུགས་ཐུབ་ཀྱི་ནུས་པ་མཐོར་འདེགས།དཀའ་ངལ་ལ་གདོང་གཏོད་པའི་སྙིང་སྟོབས་གསོ་བ་མ་ཟད།དེ་ནི་སེམས་ཁམས་དང་མི་གཤིས་བདེ་ཐང་ལ་མེད་དུ་མི་རུང་བའི་བསླབ་ཚན་གལ་ཆེན་ཞིག་ཀྱང་ཡིན་པ་རེད།མ་ཟད་མ་འོངས་སྤྱི་ཚོགས་འཕེལ་རྒྱས་ཀྱི་དགོས་མཁོ་ལ་མཁས་བསྟུན་ནུས་པ་རེད།རྒྱུ་མཚན་ནི།མ་འོངས་པའི་སྤྱི་ཚོགས་ཁྲོད།ཚད་ལྡན་གྱི་འཇོན་མི་ཞིག་ཡིན་དགོས་ན།རྫོངས་སྟུག་པའི་ཤེས་བྱ་ཡོད་པ་ཙམ་གྱིས་མི་ལོངས་པར།སྙོམ་སྒྲིག་གི་ནུས་པ་མཐོ་ཚད་ཅིག་དང་། ལག་བསྟར་གྱི་ནུས་པ་དང་འགྱུར་མེད་ཀྱི་འདུན་མ་སོགས་ལྡན་དགོས་པས་རེད།དེའི་རྐྱེན་གྱིས་བྱིས་པར་ཆུང་དུས་ནས་དགོས་ངེས་ཀྱི་ངལ་རྩོལ་སྦྱོང་བརྡར་ཐོབ་དགོས།ལག་པ་འགུལ་བའི་ནུས་པ་གསོ་དགོས་པ་མ་ཟད།ངལ་རྩོལ་ཁྲོད་ནས་བྱིས་པའི་ཕན་ཚུན་བར་གྱི་སྙོམ་སྒྲིག་ནུས་པ་དང་དཀའ་བ་བརྒྱ་ཕྲག་ལས་རྒྱལ་ཐུབ་པའི་འགྱུར་མེད་ཀྱི་འདུན་མ་གསོ་སྐྱོང་དགོས་སོ།།
མིག་དཔེ་སློབ་གསོ།༼ ༦ ༽ ལག་ལེན་དངོས་ལས་སློབ་གསོ་ཐོབ་པ།
སུ་ཝའེ་དན་རྒྱལ་ཁབ་ཏུ།ལོ་ན་2ལྷག་ཅན་གྱི་འཛིན་གྲྭ་ཆུང་བའི་སློབ་མས་ཐོག་མར་སྦྱོང་པའི་ཐ་སྙད་ནི་“བདེ་མོ།ཐུགས་རྗེ་ཆེ་”མ་གཏོགས།ཚང་མ་ནགས་ཚལ་ཁྲོད་ཀྱི་རྩི་ཤིང་དང་ཤིང་ཏོག་གི་མིང་ཡིན་པ་རེད།དབྱར་ཁར།གཟའ་འཁོར་གཅིག་ལས་ཉིན་གཉིས་ལ་དགེ་རྒན་གྱིས་གཅེས་ཕྲུག་ཚོ་ནགས་ཚལ་དུ་ཁྲིད་ནས་རྩེད་འཇོར་གཡེང་བ་དང་ཚོད་ལྟ་སྒྲུབ་པ་རེད།དཔེ་གཅིག་བཞག་ན།ས་ནས་ཁུང་བུ་ཁ་ཤས་བསྐོས་ནས།ཁུང་བུ་ལ་རེ་རེ་བཞིན་ཆུ་ཤོག་དང་ཤོག་བུ།ཤེལ།ངང་ལག་ཤུབས་སོགས་བཅུག་ནས།གཟའ་འཁོར་འགའི་རྗེས་ནས་དེ་དག་རེ་རེ་བཞིན་སྒོ་ཕྱིར་བཏོན་ནས་འགྱུར་ལྡོག་ག་འདྲ་ཡོད་པར་ལྟ་བ།དེ་ལས་བྱིས་པར་ས་ལས་གད་སྙིགས་གང་དག་འཇུ་ཐུབ་པ་དང་གང་དག་འཇུ་མི་པ་ལྟ་བུ།སས་འཇུ་མི་བཏུབ་པ་དཔེར་ན་ཤེལ་ཡིན་ལ།དེས་ད་དུང་མི་དང་སྲོག་ཆགས་ཀྱི་རྐང་བར་རྨས་སྐྱོན་བཟོ་སྲིད་པ་མ་ཟད།ཤེལ་གྱི་ཉི་འོད་ལྡོག་འཕྲོ་ལས་མེ་སྐྱོན་འབྱུང་བའི་ཉེན་ཁ་ཡང་ཡོད།དེ་བས་ཤེལ་རིགས་གད་སྙིགས་གང་སར་འཕེན་མི་ཉན་པ་དེ་རྟོགས་པར་བྱེད།སུ་ཝའེ་དན་རྒྱལ་ཁབ་ཀྱི་ཁོར་ཡུག་འཛུགས་སྐྲུན་དེ་ཀུན་གྱི་མིག་དཔེར་ལྟ་བ་དེ་ནི།ན་ཆུང་བྱིས་པའི་སློབ་གསོ་དང་ཁ་འབྲལ་ཐབས་ཡོད་པ་མ་རེད། དཔྱད་འཇོག གཞུང་ལུགས་སློབ་གསོ་དང་སྡུར་ཚེ།ལག་ལེན་སློབ་གསོ་ནི་སྣང་བརྙན་ཅན་དང་ཐད་ཀར་ཅན་གྱི་ནུས་པ་ཡོད་པས།ན་ཆུང་བྱིས་པས་དང་ལེན་སླ་བ་རེད།སུ་ཝའེ་དན་རྒྱལ་ཁབ་ཀྱི་ལག་ལེན་བྱ་འགུལ་དངོས་བརྒྱུད་ནས་བྱིས་པའི་རང་བྱུང་ཁམས་ལ་དགའ་བ་དང་།འཚོ་བ་དང་མིའི་རིགས་ལ་དགའ་བའི་སེམས་སྐྱེད་སྲིང་གི་སློབ་གསོའི་བྱེད་ཐབས་འདི་ང་ཚོས་སློབ་སྦྱོང་བྱེད་རིན་ཡོད་པ་ཞིག་ཡིན་པར་འདོད་དོ།།
ཆུ་ལས་འབར་གྱིས་བསྒྱུར།
ཤེ་ཨལ་ཐི་ཨེལ་ནི་ནེ་རི་ཞེས་བྱ་བའི་བུ།
ཤེ་ཨལ་ཐི་ཨེལ་(שְׁאַלְתִּיאֵל)ནི་ནེ་རི་གྱི་བུ་ཡིན་ཞེས་གསུང་རབ་ནང་འཁོད།
ཀུན་མཁྱེན་སི་ཏུ་རིན་པོ་ཆེ་ཆོས་ཀྱི་འབྱུང་གནས་
འདི་སྐབས་ཀྱི་ཀུན་མཁྱེན་སི་ཏུ་རིན་པོ་ཆེ་ནི། ཀ་ཐོག་སི་ཏུ་རིན་པོ་ཆེ་ཆོས་ཀྱི་འབྱུང་གནས་ཡིན་པར་བཤད། འདི་ནི་བོད་ཀྱི་རབ་བྱུང་བཅུ་གཉིས་པའི་ལྕགས་འབྲུག(༡༧༠༠)ལོར་འཁྲུངས་ཤིང་། རབ་བྱུང་བཅུ་གསུམ་པའི་ཤིང་རྟ(༡༧༧༤)ལོར་འདས། དུས་ཐོག་དེར་ཁོང་ནི་བོད་དུ་སྙན་གྲགས་ཆེ་བའི་བཀའ་བརྒྱུད་ཆོས་ལུགས་ཀྱི་རྩོམ་པ་པོ་ཞིག་ཡིན། ལོ་རྒྱུས། སྙན་ངག། སུམ་རྟགས། མངོན་བརྗོད། སྒྲ་རིག་པ། སྨན་གཞུང་། མཚན་ཉིད་རིག་པ་སོགས་ཀྱི་རྩོམ་ཡིག་པོད་ཆེན༡༣ཙམ་སྡེ་དགེ་དཔར་ཁང་དུ་དཔར་ཡོད་ཅིང་།《སི་ཏུ་རིན་པོ་ཆེའི་རྣམ་ཐར་དྲི་བྲལ་མེ་ལོང》ཤོག་གྲངས༣༧༡ཡོད་པ་དེ་ནི་སློབ་མ་ཀརྨ་ཚེ་དབང་བསྟན་འཕེལ་གྱིས་བརྩམས་པ།སྡེ་དགེ་དཔར་ཁང་དུ་དཔར་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུན་གྱིས་མིག་ལར་འདོམས་པ་གཅོད་ངེས་
མ་ཀུན་ལ་མིག་དཔེ་ཡོང་ཕྱིར་མི་གཅིག་ལ་ཉེས་ཆད་ནན་པོ་གཅོད་རྒྱུ་ངེས་ཅན་ཡིན་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ན་སོ་ལོན་པ།
ན་སོ་ལོན་པ་ནི་
≈≥== གསལ་བཤད། ==
ཟླ་༧ཚེས་༥ཉིན་
ཟླ་༧ཚེས་༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༦པ་ཡིན། ལོ་མཇུག་ལ་ད་དུང་ཉིན་༡༧༩ཡོད།
ལང་ཚོ་དར་བབས།
ལང་ཚོ་དར་བབས་ནི་ཕྲུ་གུ་ཞིག་ནས་ན་སོ་ལོན་པའི་བར་གྱི་སྐྱེ་འཕེལ་ཟེར།
སོ་ནམ་ལས་ཁུངས་
དེ་སྔ་བོད་ས་གནས་སྲིད་གཞུང་སྐབས་ཀྱི་ལས་ཁུངས་ཤིག་སྟེ་། མི་སོའི་ལས་ཁུངས་(མི་རྩ་དང་སོ་ནམ་སྐོར་དོ་དམ་བྱེད་པའི་བསྡུས་མིང་)ཡང་ཟེར་ཞིང་། རབ་བྱུང་བཅོ་ལྔ་པའི་མེ་ལུག་(༡༩༠༧)ལོ་ཆིང་གོང་མའི་བཀས་བཀས་མངགས་བོད་དོན་ཞིབ་དཔྱོན་བློན་ཆེན་ཀྲང་དབྱིང་ཐང་གིས་སྲིད་སྐྱོང་དགའ་ལྡན་ཁྲི་ཟུང་བློ་བཟང་རྒྱལ་མཚན་དང་བཀའ་ཤག་ལ་གོ་བསྡུར་དང་འབྲེལ་བོད་ལྗོངས་བསྟན་སྲིད་འཕེལ་ཐབས་སུ་སློབ་གསོ་དང་། སྦྱོང་བརྡར་། བཟོ་ཚོང་། འབྲེལ་གཏུགས་། ལམ་བཟོ་ནགས་ལས་། སོ་ནམ་། བདེ་སྲུང་། དངུལ་ཁང་། ཇ་ཚྭ་བཅས་ལས་ཁུངས་ཁག་དགུ་གསར་འཛུགས་བྱ་རྩིས་བྱས་རུང་སྐབས་དེར་ཏཱ་ལའི་བླ་མ་སྐུ་ཕྲེང་བཅུ་གསུམ་པ་མཆོག་རྒྱ་སོག་ཡུལ་གྲུར་ཆིབས་སྒྱུར་བསྐྱངས་པས་ལས་ཁུངས་དེ་དག་དངོས་སུ་ཚུགས་ཐུབ་མེད་ཀྱང་རྫེས་སུ་ཆུ་གླང་(༡༩༡༣)ལོར་གོང་གསལ་ལས་ཁུངས་དགུའི་གྲས་ནས་ལས་ཁངས་འདི་དང་། ཇ་ཚྭ་། དངུལ་ཁང་བཅས་གསར་འཛུགས་བྱས་ཤིང་། ལས་ཁུངས་འདི་བར་སྐོར་ལྷོའི་སྒ་རུ་ཤར་ནང་ཚུགས་། དོ་དམ་མཁན་རིམ་ལས་ཚན་སེར་སྐྱ་བཞི་དང་། ལས་བྱེད་དྲུང་ཡིག་གཉིས་ཡོད་། འདིས་རྒྱ་ཁྱབ་རྫོང་གཞིས་ཁག་ཏུ་ས་སྟོང་ཇི་ཡོད་དོ་དམ་གྱིས་གསར་སྦོལ་མིར་ཆོག་མཆན་སྤྲད་ཐོག་ས་བོགས་བཅུ་ཟུར་རྒྱས་བཅད་བསྡུ་ལེན་དང་། སྒེར་ཆོས་ཁོངས་མིན་པའི་རྨར་མཛོ་ས་(རྨར་ཁམས་། མཛོ་སྒང་། ས་ངན་།)བཅས་ས་ཁུལ་གསུམ་སོགས་ནས་ཡུལ་འཁྱར་གྱིས་ས་ཁུལ་ཁག་ལ་གཏན་སྡོད་བྱེད་མཁན་མི་རྩ་ཇི་ཡོད་སོ་ནམ་ལས་ཁུངས་ཀྱི་མི་རྩར་བཅུག་སྟེ་མི་བོགས་བསྡུ་བ་། གྲོང་ཁྱེར་ནང་ཁང་ཁུངས་གསར་རྒྱག་གིས་ཁང་གླ་བསྡུ་བ་བཅས་བྱེད་ཅིང་། མི་བོགས་ཀྱི་དངུལ་འབབ་རྣམས་ལོ་ལྟར་རྩེ་རྣམ་གན་དུ་ཊཾ་དཀར་བཀར་འཇུག་རྒྱག་པ་བཅས་ཀྱི་འོས་འགན་སྒྲབ་པ་ཡིན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཟླ་༧ཚེས་༦ཉིན་
ཟླ་༧ཚེས་༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༧པ་ཡིན། ལོ་མཇུག་ལ་ད་དུང་ཉིན་༡༧༨ཡོད།
ནུ་ཁུ་ཨ་ལོ་ཧྥ།
ནུ་ཁུ་ཨ་ལོ་ཧྥ་(Nukuʻalofa)ནི་ཊོང་ག་ཡི་རྒྱལ་ས་རེད།
ཟླ་༧ཚེས་༧ཉིན་
ཟླ་༧ཚེས་༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༨པ་ཡིན། ལོ་མཇུག་ལ་ད་དུང་ཉིན་༡༧༧ཡོད།
༡༩༧༦ལོ།
༡༩༧༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཕྲུ་གུ་སྨར་འབྱར།
ཕྲུ་གུ་སྨར་འབྱར་ནི་ཧ་ཅང་ཆུང་བའི་ཕྲུ་གུ་ལ་ཟེར།
ཀུན་མཁྱེན་རོང་པོ་
༼དུང་དཀར་ཚིག་མཛོད་ཆེན་མོ་༽ནས་བཏུས།
སངས་རྒྱས་ཀྱི་མཛད་རྣམ་མདོར་བསྡུས་
ང་ཚོ་ནང་པའི་ཆོས་ཐོག་མར་གསུང་མཁན་སྟོན་པ་ཤཱཀྱ་ཐུབ་པ་འཇིག་རྟེན་འདིར་མ་ཕེབས་པའི་གོང་དུ། དགའ་ལྡན་ལྷ་ཡུལ་དུ་ལྷའི་བུ་དམ་པ་ཏོག་དཀར་ཞེས་པ་དེ་ཡིན། ལྷ་ཡུལ་དུ་ཁོང་གིས་དགའ་ལྡན་གྱི་ལྷ་རྣམས་ལ་ཆོས་གསུངས་ཏེ་བཞུགས། དེ་ནས་སྔོན་གྱི་སྨོན་ལམ་གྱི་དབང་གིས་འཛམ་བུ་གླིང་གི་མི་རྣམས་ཚེ་ལོ་བརྒྱ་པའི་སྐབས་ཀྱི་གདུལ་བྱ་རྣམས་འདུལ་བའི་དུས་ལ་བབས་པར་གཟིགས་ནས། རྗེ་བཙུན་བྱམས་པ་མགོན་པོ་རྒྱལ་ཚབ་ཏུ་བསྐོས་ཏེ་གླང་ཆེན་ཐལ་ཀར་མཆེ་བ་དྲུག་ཡོད་པ་ཞིག་གི་ཚུལ་དུ་ཡུམ་སྒྱུ་མ་ལྷ་མཛེས་ཀྱི་ལྷུམས་སུ་ཞུགས་པདང༌། སྐབས་དེར་བཀྲ་ཤིས་པའི་རྟགས་མཚན་མང་པོ་བྱུང་བ་རེད། སྟོན་པ་ཤཱཀྱ་ཐུབ་པ་ནི་སྤྱི་ལོའི་སྔོན་གྱི་ལོ་ ༥༤༤ ལོར་རྒྱ་གར་གྱི་རྒྱལ་ཕྲན་སེར་སྐྱའི་གྲོང་ཁྱེར་དུ་ཡབ་རྒྱལ་པོ་ཟས་གཙང་མ་ད
ང་ཡུམ་སྒྱུ་མ་ལྷ་མཛེས་གཉིས་ཀྱི་སྲས་སུ། ལུམྦི་ནིའི་ཚལ་དུ་(དེང་སང་བལ་པོའི་མངའ་ཁོངས་)ས་ག་ཟླ་བའི་ཚེས་བཅོ་ལྔའི་ཉིན་སྐུ་འཁྲུངས། སྐུ་འཁྲུངས་ནས་ཞག་བདུན་གྱི་རྗེས་ཡུམ་སྐུ་གཤེགས་པས་སྐྱེ་དགུའི་བདག་མོ་སོགས་མ་མ་བརྒྱད་ལ་གཏད་ནས་སྐྱེད་སྲིང་གནང༌། ཁོང་གི་རིགས་ནི་རྒྱལ་རིགས་དང་རུས་ནི་གོའུ་ཏ་མའམ་ཤཱཀྱའི་རིགས་ཡིན་ནོ། །
སྐུ་འཁྲུངས་མ་ཐག་ཕྱོགས་བཞི་ལ་གོམ་པ་བདུན་བདུན་སྤོས་པའི་ཤུལ་དུ་མེ་ཏོག་པདྨ་རེ་རེ་བཞད་ཅིང་། ཁོང་གི་གསུང་ཐོག་མ་ནི། ང་ནི་འཇིག་རྟེན་འདི་ན་མཆོག་ཅེས་གསུངས། མཚན་མཁན་དྲང་སྲོང་ཨ་སི་ཏ་ཟེར་བས་སྐུ་ལུས་ཀྱི་ཁྱད་ཆོས་ཁག་ལ་བརྟག་དཔྱད་གནང་སྟེ་བུ་འདི་ཁྱིམ་དུ་བཞུགས་ན་འཁོར་ལོས་བསྒྱུར་བའི་རྒྱལ་པོ་དང་། རབ་ཏུ་བྱུང་ན་འཚང་རྒྱ་བར་འགྱུར་རོ་ཞེས་ལུང་བསྟན་གནང༌། སྐུ་ཆུང་དུས་ཀྱི་མཚན་ལ་གཞོན་ནུ་དོན་གྲུབ་ཟེར་ཞིང་། རིམ་བཞིན་ལང་ཚོ་རྒྱས་ཏེ་སློབ་དཔོན་ཀུན་གྱི་བཤེས་གཉེན་དང༌། ཡིག་མཁན་སྲིན་བུ་གོ་ཆ། ཞང་པོ་བཟང་པོ་ལེན་སོགས་ལས་ཡི་གེ་སོགས་རིག་པའི་གནས་དང༌། སྒྱུ་རྩལ་སྣ་ཚོགས་ལ་སྦྱངས། ཉིན་ཞིག་གཞོན་ནུ་དོན་གྲུབ་ཤིང་ཛམ་བུའི་འཁྲི་ཤིང་གི་འོག་ཏུ་སྒོམ་ལ་བཞུགས་ནས་ཉི་མ་ཕྱི་དྲོའི་དུས་སུ་ཡང་གྲིབ་ནག་གིས་ཁོང་གི་སྐུ་ལུས་མ་བང་བར་བསྡད་ཡོད་པ་ཡབ་རྒྱལ་པོ་སོགས་ཀྱིས་མཐོང་ནས་ངོ་མཚར་སྐྱེས། ཁོང་གིས་རྒྱུན་དུ་འགྲོ་བ་སེམས་ཅན་གྱི་སྡུག་བསྔལ་ལ་ཐུགས་བསམ་བཞེས་བཞིན་པ་ཡབ་རྒྱལ་པོས་མཁྱེན་ཏེ་རབ་ཏུ་བྱུང་བར་དོགས་པ་སྐྱེས་ནས་གྲགས་འཛན་མ་བཙུན་མོར་བསུས་ཏེ། དགུང་ལོ་ཉི་ཤུ་རྩ་དགུ་བར་དུ་རྒྱལ་པོའི་ཕོ་བྲང་དུ་བཞུགས། བཙུན་མོ་གྲགས་འཛིན་མ་ལ་སྲས་སྒྲ་གཅན་འཛིན་འཁྲུངས། ཉིན་ཞིག་ཁོང་གི་གྲོགས་པོ་འདུན་པ་དང་མཉམ་དུ་སེར་སྐྱའི་གྲོང་ཁྱེར་དང་ཕོ་བྲང་གི་ཕྱོགས་བཞིའི་སྒོ་བཞི་ལ་ཕེབས་དུས། སྐྱེ་རྒ་ན་འཆིའི་སྡུག་བསྔལ་གཟིགས་ནས་ངེས་འབྱུང་ཤུགས་དྲག་སྐྱེས་ཏེ། འཁོར་བ་ལ་སྙིང་པོ་མི་འདུག་དགོངས་ནས་རབ་ཏུ་བྱུང་འདོད་ཆེན་པོ་སྐྱེས། ཡབ་རྒྱལ་པོའི་བཀའ་ལྟར་ཕོ་བྲང་སྲུང་དམག་གིས་བསྐོར་ཡོད་ན་ཡང་མཚན་མོ་གསང་བའི་སྒོ་ནས་རྟ་མཆོག་བསྔགས་ལྡན་ལ་བཅིབས་ཏེ། མཆོད་རྟེན་རྣམ་དག་གི་དྲུང་དུ་ཕེབས་ནས་ཉིད་ཀྱི་དབུ་སྐྲ་ཉིད་ཀྱིས་བྲེགས་ཏེ་རྒྱལ་སྲིད་ལོངས་སྤྱོད་དང་བཅས་ཕངས་མེད་དུ་དོར་བ་དང་ཁྱིམ་ནས་ཁིམ་མེད་པར་རབ་ཏུ་བྱུང། ཆུ་བོ་ནཻ་རཉྫ་ནའི་འགྲམ་དུ་ལོ་ངོ་དྲུག་རིང་ཉིན་ལྟར་ཏིལ་འབྲུ་བདུན་དང་། མོན་སྲན་རྡོག་བདུན་ཙམ་བཞེས་ནས་དཀའ་བ་སྤྱད་པས་སྐུ་གཟུགས་སྐམ་ལ་རིད་པར་གྱུར་ཏེ་མི་རྣམས་ཀྱིས་དུར་ཁྲོད་ཀྱི་འདྲེ་རེད་བསམས་ཤིང། ཁོང་ལ་དགེ་སྦྱོང་ནག་པོ་ཞེས་མཚན་མི་སྙན་པ་ཞིག་ཀྱང་བཏགས།
འགྲོ་བ་མི།
འགྲོ་བ་མི་ནི་རྒྱུན་རྟན་”མི་”ཅེས་འབོད་པ་ཡིན།
ཟླ་༧ཚེས་༨ཉིན་
ཟླ་༧ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨༩པ་ཡིན། ལོ་མཇུག་ལ་ད་དུང་ཉིན་༡༧༦ཡོད།
ལུག་ཚང་དཔལ་ཡོན་
ལུག་ཚང་དཔལ་ཡོན་གྱི་ངོ་སྤྲོད་མདོར་བསྡུས།
ལུག་ཚང་དཔལ་ཡོན་（羊兄乐园）ཞེས་པ་ནི་འཕྲིན་སྟེགས་ཞིག་གི་མིང་ཡིན། དེ་ཡང་ལུག་རིན་པོ་ཆེ་ཟེར་བའི་རིན་པོ་ཆེ་ངོ་མ་མིན་པའི་མིང་འདོགས་ཙམ་ཐོབ་པའི་མི་ཆུང་སྐྱ་བོ་ཞིག་གིས་༢༠༡༣ལོའི་ལོ་སྟོད་དུ་བཟོས་པ་རེད། ཉིན་ལྟར་བོད་ཀྱི་རིག་གནས་དང་དེང་རབས་ཤེས་བྱ་ཕྲན་བུ་ལ་སོགས་པའི་ལེགས་རྩོམ་ཟམ་མི་ཆད་པར་བསྐུར་ཡོང་གི་ཡོད། ལུག་ཚང་དཔལ་ཡོན་ནི་བོད་ཡིག་འཕྲིན་སྟེགས་འཛུགས་མཁན་ནང་ནས་ཐོག་མའི་གྲས་ཡིན། དེ་བས་ད་བར་རྒྱུན་འཁྱོངས་ཐུབ་པ་དང་། ནང་དོན་སྤུས་ལེགས་གང་མང་བསྐུར་ཡོང་མཁན་གྱི་འཕྲིན་སྟེགས་རྩེ་གྲ་ཞིག་རེད།
ལུག་ཚང་དཔལ་ཡོན་གྱི་རྩོམ་སྒྲིག་པ་གངས་རྒྱན་ནས་གསར་བསྒྱུར།
ལུག་ཚང་དཔལ་ཡོན་འཕྲིན་སྟེགས་ནི་བོད་ཡུལ་དུ་སྐད་འཕྲིན་སྤྱོད་མཁན་ཚོས་གྲས་སུ་ཚུད་པའི་རིག་གནས་ནང་དོན་གཙོ་བྱེད་པའི་འཕྲིན་སྟེགས་གལ་ཆེན་ཞིག་ཡིན་ལ།  བོད་སྤྱི་ལ་ཕྱོགས་ནས་ཡུལ་ལུང་དང་གྲུབ་མཐའ་སོགས་ཕྱོགས་རེས་སུ་མ་ཚུད་པར་བོད་རང་ས་རང་ཡུལ་གྱི་རིག་གནས་བོད་པ་ཀུན་ལ་ངོ་སྤྲོད་བྱེད་སའི་དྲ་ལམ་རིག་གནས་ཀྱི་སྟེགས་བུ་ཞིག་ཡིན།  འཕྲིན་སྟེགས་འདིིའི་མདོ་འཛིན་མཁན་སྐུ་ཞབས་ཡེ་ཤེས་བསྟན་འཛིན་ལགས་ཡིན་ལ།   ད་ཆ་བོད་ཀྱི་དྲ་རྒྱའི་རིག་གནས་ལ་འཇུག་བཞིན་པའི་དོན་ཡིག་དོན་དུ་གཉེར་མཁན་སྤྲིན་གྱི་ཕོ་ཉ་དྲ་རྒྱ་ལས་ཤག་ནས་རྩོམ་སྒྲིག་དང་དོ་དམ་གྱི་ལས་སུ་བགྱིས་བཞིན་ཡོད།  སྔོན་དང་འདྲ་ན་ལུག་ཚང་དཔལ་ཡོན་གྱིས་བོད་ཀྱི་དམངས་སྲོལ་རིག་གནས་དང་ཆོས་ལུགས་རིག་གནས་སོགས་ལ་དོན་གཉེར་བྱ་བཞིན་ཡོད་ལ།   ད་ལྟ་གཞན་གྱི་ཕུན་སུམ་ཚོགས་པའི་རིག་གནས་ཀྱི་གྲུབ་འབྲས་ནང་འདྲེན་དང་སློབ་གསོ་སྐྱོང་ལུགས་སོགས་ལ་ནུས་ཤུགས་ཆེན་པོ་དོན་ནས་ཉིན་རེར་ནང་དོན་རྩེ་གྲས་ལྔ་དྲུག་རེ་སྤེལ་བཞིན་ཡོད།   ཡང་དེ་ཁྲོད་དུ་བོད་ཀྱི་རྩོམ་པ་པོ་གྲགས་ཅན་དང་མཁས་དབང་སྐད་གྲགས་ཅན་དག་གི་གསུང་རྩོམ་སོགས་རྒྱུན་ཆད་མེད་པར་སྤེལ་ནས་བོད་ཀྱི་བརྡ་འཕྲིན་ཁོར་ཡུག་ལ་ལེགས་འཛོམས་ལེགས་རྒྱས་ཀྱི་ནུས་ཤུགས་འདོན་བཞིན་ཡོད་པ་དང་།  གསོ་རིག་དང་རིག་གནས།  རྒྱུན་ཤེས་དང་ནུབ་ཕྱོགས་ཆབ་སྲིད་དཔལ་ཡོན།  བོད་རང་སའི་བསམ་པའི་འཁྱེར་སོ།  ད་དུང་བོད་ཀྱི་མར་དྲི་རྩམ་དྲི་ཡིས་འཐུལ་པའི་གླུ་གཞས་སོགས་ཀྱང་ཉིན་རེར་གཅིག་རེར་འདོན་སྤེལ་བྱེད་བཞིན་ཡོད།
དོ་དམ་པའི་མཆེད་ཞུ།
ཡ་སྔོན་ལུག་ཚང་དཔལ་ཡོན་ལ་སྤྱི་ལ་ཕྱོགས་པའི་འཕྲིན་སྟེགས་དང་དྲ་རྒྱའི་ཚོང་ཁང་། བོད་ལུགས་ཀྱི་ཚོང་རྫས་འགའ་རེ་ཡང་མཆིས་མོད།  འོན་ཀྱང་ད་ལྟ་རིམ་བཞིན་འཕྲིན་སྟེགས་དང་གཞུང་ཕྱོགས་དྲ་ཚིགས་གཉིས་མ་གཏོགས་གཞན་གྱི་དྲ་རྒྱ་སྣེ་ཁུངས་མེད།  དེ་བས་བོད་པ་ཀུན་ལ་མཆེད་ཞུ་དུ་།  གལ་སྲིད་ཅོལ་ཆུང་འགའ་ཡིས་ལུག་ཚང་དཔལ་ཡོན་གྱི་མིང་འཁུར་ནས་ཉོ་སྒྲུབ་སོགས་དང་རིག་གནས་ཐོན་རྫས་འདྲེན་འཕྱུང་སོགས་བྱེད་ན་དེ་ལ་ཡིད་ཆེད་གཏན་ནས་བྱ་མི་དགོས།
ཟླ་༧ཚེས་༩ཉིན་
ཟླ་༧ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩༠པ་ཡིན། ལོ་མཇུག་ལ་ད་དུང་ཉིན་༡༧༥ཡོད།
ཁྱིམ་ཚང་།
ཁྱིམ་ཚང་ནི་རུས་རྒྱུས་ཅིག་པའམ་གཉེན་ཚན་གྱི་འབྲེལ་བ་ཡོད་པའི་མི་འཚོ་བ་མཉམ་དུ་སྐྱེལ་བའམ་འཚོ་བ་སྐྱེལ་སའི་གནས་ཞ་ཟེར།
ལུག་ཚང་དཔལ་ཡོན་
ད་ལྟའི་ཁྱབ་རྒྱ།
དེ་ལས་ཀྱང་གལ་ཆེ་བ་ཞིག་ནི། ད་ལྟ་ལུག་ཚང་དཔལ་ཡོན་ལ་དོ་ཁུར་བྱེད་ཀྱི་མི་གྲངས་བོད་སྤྱིའི་མི་གྲངས་ཀྱི་བརྒྱ་ཆའི་བཅུ་ཙམ་ཟིན་ཡོད་ལ།  དེ་ཁྲོད་དུ་མང་ཆེ་ཤོས་ནི་བོད་ཡིག་གི་ཆུ་ཚད་ཅུང་ལེགས་པའི་གྲས་དང་ཡང་ལ་བོད་སྐད་ཡིག་རིག་གནས་ལ་ལྷག་བསམ་དཀར་པོ་བཅིངས་ཡོད་པ་དག་རེད།
ལུག་ཚང་དཔལ་ཡོན་གྱི་ཁ་གཡང་།
ལྷག་བསམ། ཤེས་རིག  ལ་རྒྱ།  ཕུགས་བསམ།
ལུག་ཚང་དཔལ་ཡོན་གྱི་དྲ་རྒྱ།
ལུག་ཚང་དཔལ་ཡོན་གྱི་དྲ་ཚིགས།
རེབ་གོང་།
རེབ་གོང་ལ་“རེ་སྐོང”ཞེས་པའི་མིང་བརྡ་འཇོག་ཚུལ།
རེབ་གོང་དང་འབྲེལ་བའི་དེང་གི་ཡིག་ཆ་སོ་སོར། རེབ་གོང་ལ་རེ་སྐོང་ཞེས་པའི་ཁུངས་མེད་བབ་བཅོལ་གྱི་བྲི་ལུགས་ཤིག་གློ་བུར་དུ་ཐོན་ཞིང་དེའི་རྒྱུ་མཚན་ལ་འགྲོ་ཀུན་རེ་བ་སྐོང་བའི་གནས་དང་། གཞན་ས་གནས་ཀྱི་ཁྱད་ཆོས་དང་བྱེད་ནུས་ལ་སྙན་ཆ་ཙམ་གྱིས་ཟུར་བརྒྱན་པའི་རྒྱ་ཡིག་གི་བཤད་སྟངས་ལ་རྒྱབ་བཅོལ་ནས།
རྨི་ལམ་མངོན་འགྱུར་བྱེད་སའི་གནས་ཞེས་ཡུལ་སྐོར་བ་ཁ་ཤས་ཀྱི་སྐད་ཅིག་གི་ཚོར་སྣང་དེ་རྒྱུ་མཚན་དུ་བྱས་ནས་ལོ་རྒྱུས་ཀྱིས་བསྩལ་བའི་དོན་དངོས་རྒྱབ་དུ་གཡུགས་འདུག རེབ་གོང་ནི་བོད་རིག་གནས་ཀྱི་རྨང་སྟུག་ཅིང་ཐུན་མོང་མ་ཡིན་པའི་ས་གནས་རིག་གནས་ཀྱིས་ཀུན་ཏུ་ཕྱུག་པའི་ཡུལ་གྲུ་ཞིག་ཡིན་ལ། ལྷག་དོན་ནང་བསྟན་རིག་གནས་དང་ལྷ་བཟོའི་སྒྱུ་རྩལ་སོགས་ངོ་མཚར་བ་མང་པོ་དེང་གི་དུས་སུའང་ད་དུང་གྲ་མ་ཉམས་ཤིང་ཟུར་མ་ཞིག་པར་ཡོད་ལ། དེ་འཛིན་སྐྱོང་སྤེལ་གསུམ་གྱི་དབུགས་ཀྱི་རྒྱུ་བ་ཡང་ནམ་ཡང་ལྷོད་པ་མེད་པས། དེའི་མཛེས་སྡུག་གིས་དབང་བསྒྱུར་བའི་ངག་གི་བསྟོད་ར་ཅི་ལྟར་རྒྱ་ཆེ་ཞིང་ཡུལ་ལས་འགོངས་ཀྱང་ཐལ་ཆེ་བར་མི་སེམས་སོ།། འོན་ཀྱང་ལོ་རྒྱུས་ཀྱི་བདེན་པ་ལ་གང་འདོད་ཀྱིས་བཟོ་བཅོས་བརྒྱབ་ན་དེའི་ཀུན་རྫོབ་ཀྱི་བདེན་པ་ཡང་རྫུན་པར་འགྱུར་རོ།། དེ་བས་རེབ་གོང་ལ་རེ་སྐོང་ཞེས་བྲིས་ན་ཡུལ་གྲུ་ངོས་འཛིན་ཐུབ་པ་ཕར་ཞོག གང་དྲན་དྲན་ཡིན་ཏེ། རིགས་པའི་སྒྲུབ་བྱེད་ལ། ལྷ་ས་ཆོས་ཅན། རེ་སྐོང་ཡིན་པར་ཐལ། བོད་མིའི་རེ་བ་སྐོང་སའི་གནས་ཡིན་པ་གང་ཞིག རྨི་ལམ་མངོན་གྱུར་བྱེད་པའི་གནས་ཡིན་པའི་ཕྱིར། དེ་བཞིན་དུ་པེ་ཅིན་དང་སི་ཁྲོན། ཕྱིའི་རྒྱལ་ཁབ་དག་ཀྱང་རིགས་སྒྲེས་བར་བྱའོ།། དཔེར་ན་སྟོན་པ་ཤཱཀྱ་ཐུབ་པ་ལ་ཁོང་གི་ཡོན་གྱི་ཆ་ནས་སངས་རྒྱས་དང་བཅོམ་ལྡན་འདས་ཞེས་མིང་གི་ཆ་ཤས་དུ་མ་སྣང་བ་ལྟར། ཆ་ཤས་ཀྱི་མིང་ཙམ་ལ་བརྟེན་ནས་སྟོན་པ་ཤཱཀྱ་ཐུབ་པར་ངོས་འཛིན་མི་ཐུབ་སྟེ། བསྐལ་བཟང་གི་སངས་རྒྱས་སྟོང་ཡོད་པ་དང་། གང་དག་ཀྱང་བཅོམ་ལྡན་འདས་ཡིན་པའི་ཕྱིར་རོ།། དཔེ་དེ་བཞིན་དུ་རྗེ་ཐམས་ཅད་མཁྱེན་པ་འཇིགས་མེད་པཎྚི་ཏ་དང་མཁན་ཆེན་དགེ་འདུན་རྒྱ་མཚོ་རྣམ་གཉིས་ཀྱིས་ཀྱང་སྔོན་རེབ་གོང་གི་བཀོད་པ་དང་ཕུན་ཚོགས་ལ་གཟིགས་ཏེ་འགྲོ་ཀུན་རེ་བ་སྐོང་བའི་གནས་ཞེས་བསྟོད་ཚིག་མང་དུ་མཛད་ཡོད་པ་དང་ལོ་ལེགས་ཀྱི་སྙེ་མའི་དཔལ་ལ་གཟིགས་ཏེ་གསེར་མོ་ལྗོངས་ཞེས་ཀྱང་བཀོད་ཡོད་དོ།། དེ་བས་རེབ་གོང་གི་དངོས་མིང་ནི་རེབ་གོང་ཡིན་ཏེ། རེབ་གོང་གི་མདོར་རེབ་ཚ་ཚོ་བ་བཞི་ཡོད་པའི་གོང་རོལ་ན་ཆགས་ཡོད་པའི་ཆ་ནས་རེབ་གོང་ཞེས་པའི་མིང་བྱུང་བ་ནི་ལོ་རྒྱུས་ཀྱིས་བསྩལ་བའི་བདེན་ལུགས་ཉག་གཅིག་གོ། གཞན་ཡང་《རེབ་གོང་རིག་གནས་སྒྱུ་རྩལ་ཞིབ་འཇུག》ཅེས་པར། དེང་སང་རྒྱུགས་ཆེ་བ་ནི་རེབ་གོང་ཞེས་པའི་ཐ་སྙད་འདི་ཡིན་ནོ་ཞེས་པ་ནི་ཁས་ལེན་མེད་པའི་གཏམ་ཡིན་ཏེ། རྒྱུགས་ཆེ་བའི་མིང་ཡིན་ན་དངོས་མིང་ཡིན་པས་ཁྱབ་པ་མེད་དེ། དཔེར་ན་དེང་སང་རེ་སྐོང་ཞེས་འབྲི་བ་ལྟར་རོ།། དེ་བས་རེབ་གོང་ནི་ཡུལ་གྲུ་འདིའི་དངོས་མིང་ཡིན་པ་དང་། སྒོས་སུ་ཡུལ་མིང་ཡིན་ན་སྔ་ན་ཡོད་པ་ཞིག་ལ་རྗེས་ནས་འགྱུར་བ་གཏོང་བའི་ངལ་བ་མ་བླངས་ན་འགྲིག་པར་སེམས་སོ།། གཞན་ཡང་ས་གནས་ཀྱི་ཡུལ་སྐོར་རིག་གནས་དང་དཔལ་འབྱོར་འཕེལ་རྒྱས་ལ་དམིགས་ནས་འགྱུར་བ་གཏོང་བ་ཡིན་ན། མིང་ལ་འགྱུར་བ་གཏོང་བའི་དགོས་པ་ཡེ་ནས་མེད་དེ། སྔར་མིང་སོར་བཞག་གིས་དེའི་ཡོན་ཏན་གྱི་ཆ་ནས་སྙན་ཚིག་གི་རྩལ་ངོམས་པ་ལས་རེ་སྐོང་ཞེས་བྲིས་ཏེ་རེབ་གོང་བསུབ་དགོས་པའི་འོས་ལྷག་པས་མེད་དོ།། མདོར་ན། རང་གྲོལ་ཞེས་བོས་འོངས་དུས་སྐུ་ཞབས་དོན་འགྲུབ་རྒྱལ་གྱི་པིར་མིང་ཡིན་པ་ཀུན་གྱིས་ཤེས་ལ། གཞན་ལོ་རབས་བརྒྱད་ཅུའི་ནང་གི་བོད་ཀྱི་རྩོམ་རིག་གསར་པའི་དེད་དཔོན་སོགས་དོན་མཐུན་གྱི་མིང་བཏགས་ཅི་རིགས་བསྩལ་ཀྱང་འགལ་ཆ་ཅི་ཡང་མེད། དེ་བཞིན་དུ་རེབ་གོང་ལ་སྒྱུ་རྩལ་གྱི་ཕ་ས་དང་། རིག་འབྱུང་ཡུལ། རྨི་ལམ་མངོན་འགྱུར་བྱེད་ཡུལ། ཀུན་གྱི་རེ་བ་སྐོང་སའི་གནས་ཞེས་པ་ལྟར་མིང་གི་ཆ་ཤས་དུ་མ་སྣང་བ་ནི་ལུགས་དང་མཐུན། གནད་དམ་པ་ནི་རེབ་གོང་ལ་རེ་སྐོང་ཞེས་འབྲི་བ་ནི་དོན་འགྲུབ་རྒྱལ་ལ་ཚེ་རིང་རྒྱལ་ཞེས་འབྲི་བ་དང་རིགས་འདྲའོ།།
སོ་ཚིས་
ཞིང་ལས་སམ་སོ་ནམ་།
ཝེ་ལིང་ཐོན།
ཝེ་ལིང་ཐོན་(Wellington)ནི་ནིའུ་ཛི་ལེན་ཌི་ཡི་རྒྱལ་ས་རེད།
སོ་ཚིས་
༼དུང་དཀར་ཚིག་མཛོད་ཆེན་མོ་༽ལས་བཏུས།
ཟླ་༧ཚེས་༡༠ཉིན་
ཟླ་༧ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩༡པ་ཡིན། ལོ་མཇུག་ལ་ད་དུང་ཉིན་༡༧༤ཡོད།
ཟླ་༧ཚེས་༡༡ཉིན་
ཟླ་༧ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩༢པ་ཡིན། ལོ་མཇུག་ལ་ད་དུང་ཉིན་༡༧༣ཡོད།
ཕོ་གཞོན།
ཕོ་གཞོན་ནི་ཕོ་རྟགས་་ལྡན་པའི་མི་ལ་ཟེར།
སླི་ཁེ་རི་ནི་ཞི་ཡ།
སླི་ཁེ་རི་ནི་ཞི་ཡ་(Micronesia)
གསོ་ཕྲུག
གསོ་ཕྲུག་ནི་མི་གཞན་གྱི་ཕྲུ་གུ་རང་ཉིད་ཀྱི་ཕྲུ་གུ་ལྟ་བུར་བརྩིས་ནས་གསོ་རོགས་བྱེད་པ།
བུད་མེད།
བུད་མེད་ནི་མོ་རྟགས་ལྡན་པའི་མི་ལ་ཟེར་།
ཟླ་༧ཚེས་༡༢ཉིན་
ཟླ་༧ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩༣པ་ཡིན། ལོ་མཇུག་ལ་ད་དུང་ཉིན་༡༧༢ཡོད།
༡༩༧༥ལོ།
༡༩༧༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བཟེ་རུ་པ་པེལ། (གསུང་རབ།)
བཟེ་རུ་པ་པེལ་(זְרֻבָּבֶל)ནི་ཤེ་ཨལ་ཐི་ཨེལ་གྱི་བུ་ཡིན་ཞེས་གསུང་རབ་ནང་འཁོད།
སོ་མཚམས་སྲུང་
གཞན་སྡེ་དང་རང་སྡེའི་སོ་མཚམས་བརྟན་པོར་སྲུང་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཟླ་༧ཚེས་༡༣ཉིན་
ཟླ་༧ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩༤པ་ཡིན། ལོ་མཇུག་ལ་ད་དུང་ཉིན་༡༧༡ཡོད།
མཚན་སྙན།
མཚན་སྙན་ནི་
སོ་ཞོ་
འདི་སྤྱིར་ན་སོ་དྲེག་ལ་ངོས་འཛིན་དགོས་ཀྱང་། སྐབས་རེ་མདུན་སོ་གཉིས་ཅུང་ཟད་ཕྱིར་ཐོན་པའི་འཛུམ་ཉམས་ལྡན་པ་ལ་གོ་དགོས་པའི་སྐབས་ཀྱང་ཡོད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཡེ་ཤེས་ཆོས་བཟང་།
ངོ་སྤྲོད།
མིང་། ཡེ་ཤེས ཆོས་བཟང་། ཕ་ཡུལ། ལི་ཐང་།  ལས་གནས།  ཆ་འཕྲིན་རྩོམ་སྒྲིག་པ། ད་ལྟའི་སྡོད་གནས། དྷ་ས། གུས་ལི་ཐང་༼ཡེ་ཤེས་ཆོས་བཟང་༽ ངམ་༼སེ་གེ༽ནི་བོད་ཀྱི་གསར་འགོད་པ་ཞིག་དང་རྩོམ་པ་པོ་ཞིག་ཡིན་ལ། ཁོང་གིས་ལོ་ངོ་བཅུ་ཕྲག་གི་རིང་བྲིས་པའི་རྩོམ་ཡིག་ཁག་ཚགས་པར་དང་དུས་དེབ། དེ་བཞིན་དྲ་རྒྱ་འདྲ་མིན་དུ་མཐོང་རྒྱུ་ཡོད་པ་རེད། རྩོམ་ཡིག་མང་པོ་ཞིག་དབྱིན་ཡིག་ཏུ་བྲིས་གནང་ཡོད།
ཧི་མ་ལ་ཡའི་སྐད་ཡིག་དགེ་རྩ་ཚོགས་པའི་འགན་འཛིན་དང་རྒྱལ་སྤྱིའི་བོད་ཀྱི་ཆ་འཕྲིན་གསར་ཁང་གི་རྩོམ་སྒྲིག་འགན་འཛིན་ཡེ་ཤེས་ཆོས་བཟང་ནི་ཕྱི་ལོ་༡༩༧༤ལོར་ཁམས་ལི་ཐང་ཉག་ཆུ་འགོ་ལོག་སྟོད་དུ་སྐྱེས་ཤིང་ལོ་ན་ཕྲ་བའི་སྐབས་ནས་ཕ་ཡུལ་དུ་གཞི་རིམ་སློབ་གྲྭ་བསྐྱོད་དེ་བོད་ཡིག་འབྲི་ཀློག་དང་ནང་ཆོས་བཅས་ལ་སློབ་གཉེར་ཞུས།
སློབ་གཉེར།
༡༩༨༤ལོར་བོད་ནས་བཙན་བྱོལ་དུ་སླེབས་ནས་རྒྱ་གར་ལྷོ་ཕྱོགས་དཔལ་ལྡན་རྒྱུད་སྨད་ནང་བསྟན་ཆེས་མཐོའི་གཙུག་ལག་སློབ་གཉེར་ཁང་དུ་མི་ལོ་༥ལྷག་རིང་མདོ་སྔགས་གཞུང་ལུགས་དང་བོད་ཀྱི་རིག་གནས་དབྱིན་ཡིག་བཅས་ལ་སློབ་གཉེར་ཞུས་རྗེས། བཞུགས་སྒར་དྷ་ས་རིགས་ལམ་སློབ་གཉེར་ཁང་དུ་འཛིན་རིམ་བཅུ་པའི་ཤེས་ཚད་ཐོག་ཚུད་རྒྱུགས་ཕུལ་ནས་སློབ་འཇུག་ཐོབ་སྟེ་ནང་དོན་རིག་པ་གཙོས་པའི་བོད་ཀྱི་རིག་གནས་དང་དབྱིན་ཡིག་གློག་ཀླད་བཅས་ལ་སྦྱངས་བརྩོན་གྱིས་ཕྱི་ལོ་༢༠༠༠ལོར་རིགས་ལམ་སློབ་གཉེར་ཁང་ནས་ཕར་ཕྱིན་རབ་འབྱམས་པའམ་(BA)སློབ་ཐོན།
སྲི་ཞུ་ལས་དོན།
དེ་རྗེས་བལ་ཡུལ་དུ་ཡོད་པའི་བོད་གཞུང་སྲོང་བཙན་བལ་བཟའ་སློབ་གྲྭའི་མཐོ་རིམ་བོད་དགེ་ལས་གནས་ལོ་གསུམ་ཙམ་ཞུས་ཡོད། དེ་སྔོན་༡༩༩༧ནས་༢༠༠༠ལོའི་བར་རིཌ་སློབ་ཀྱི་ལོ་རེའི་དུས་དེབལྷག་བསམ་བརྩེགས་པ་ཞེས་པའི་རྒྱལ་རབས་ཕབ་སྒྱུར་སྡེ་ཚན་གྱི་རྩོམ་སྒྱུར་བ་དང༌། མཐོ་སློབ་དེའི་བཙན་བྱོལ་བོད་མིའི་སློབ་གྲྭ་ཁག་གི་དགེ་འོས་སྦྱོང་བརྡར་ལ་དམིགས་ནས་སློབ་ཁྲིད་ཇི་ལྟར་བྱེད་ཚུལ་ཞེས་པའི་དཔེ་དེབ་ཀྱི་རྩོམ་སྒྲིག་ཚོགས་ཆུང་གི་ཚོགས་མི། དེ་བཞིན་བལ་ཡུལ་སྲོང་བཙན་མཐོ་སློབ་ཏུ་བཞུགས་རིང་ཁུལ་དེའི་བོད་གཞུང་གི་སློབ་གྲྭ་ཁག་༡༢ཡོད་པ་དེ་དག་གི་རྒྱུགས་བཞེས་ལྷན་ཚོགས་ཀྱི་ཚོགས་མིའི་ལས་ཁུར་ཞུས་ཡོད།
གསར་འགོད་ལས་རིགས།
༢༠༠༣ལོ་མཇུག་ནས་བོད་ཀྱི་བང་ཆེན་གསར་ཁང་གི་རྩོམ་སྒྲིག་ལས་རོགས་དང་ཁ་བ་དཀར་པོ་བོད་ཀྱི་རིག་གཞུང་སྲི་ཞུ་ཁང་གི་དྲུང་ཆེ་གཅིག་ལྕོགས་ལོ་བཞི་དང༌སྐབས་དེར་ཚོགས་པ་དེའི་དེབ་སྐྱེལ་གྱིས་མཚོན། རྒྱལ་ཕྱི་ནང་གི་གསར་འགྱུར་གིས་གཙོས་བོད་དོན་དང་འབྲེལ་བའི་གསར་འགྱུར་འབྲི་ཕབ་དང་དེ་བཞིན་འཛམ་གླིང་གི་རྒྱལ་༡༡ལྷག་གི་ལོ་རྒྱུས་མདོར་བསྡུས་བོད་ཡིག་ཐོག་ཕབ་སྒྱུར་སོགས་ཀྱི་ཞབས་ཞུ་ཧུར་ཐག་བྱས། དེ་བཞིན་བོད་ཀྱི་གསར་འགོད་པ་མཐུན་ཚོགས་ཀྱི་སྤྱི་ཁྱབ་དྲུང་ཆེ་ལས་ཐོག་ཐེངས་གཉིས་ཀྱི་ལས་འགན་སྒྲུབ་རིང་མཐུན་ཚོགས་དེ་བཞིན་ཁྲིམས་མཐུན་གྱི་འགན་གཙོ་བོ་ཞུས་པ་དང་ཚོགས་པའི་གསར་འགོད་ལས་རིགས་ཀྱི་ཚོགས་ཆེན་དང་ཟབ་སྦྱོང་གི་ལས་དོན་ཁག་ལ་ལས་དོན་བསྒྲུབས་ཡོད། ༢༠༠༤ལོ་ནས་རྒྱལ་ཁབ་༡༢༠ལྷག་གི་གསར་འགོད་པ་རེ་ཡོད་པའི་ཕ་རན་སིའི་རྒྱལ་ས་པེ་རི་སིར་ཡོད་པའི་རྒྱལ་མཚམས་མེད་པའི་རྒྱལ་སྤྱིའི་གསར་འགོད་པའི་མཐུན་ཚོགས་(www.rsf.org)ཀྱི་བོད་ཀྱི་གསར་འགོད་པའི་ལས་ཁུར་ཞུ་བཞིན་པ་དང༌། ཕྱི་ལོ་༢༠༠༨ལོར་བཞུགས་སྒར་དུ་བོད་རྒྱ་དབྱིན་གསུམ་གྱི་སྐད་ཡིག་ལྡན་པའི་རྒྱལ་སྤྱིའི་བོད་ཀྱི་ཆ་འཕྲིན་(www.thetibetpost.com)ཞེས་པ་གསར་ཁང་གསར་འཛུགས་ཀྱིས་གསར་ཁང་དེའི་འགན་འཛིན་དང་རྩོམ་སྒྲིག་པ་གཅིག་ལྕོགས་ཞུ་བཞིན་པ་མ་ཚད། བོད་དོན་ཆེད་དྲ་རྒྱ་གཞན་མང་པོ་ཞིག་གསར་བཟོ་ཞུས་ཡོད་པ་དེ་དག་གིས་གཞིས་བྱེས་གཉིས་དང་དམིགས་བསལ་རྒྱ་རིགས་ཚོར་བོད་དོན་གོ་རྟོགས་ལ་ཕན་ཐོགས་ཆེན་པོ་འབྱུང་བཞིན་ཡོད། རྒྱལ་སྤྱིའི་བོད་ཀྱི་ཆ་འཕྲིན་གསར་ཁང་ནི་བོད་མི་རང་ཉིད་ནས་གསར་འཛུགས་ཞུས་པའི་གསར་ཁང་ཉུང་ཤས་ཀྱི་ནང་ནས་བོད་མིའི་གསར་ཁང་ཞིག་ཆགས་བསྡད་ཡོད་པ་དང་གསར་ཁང་དེ་བཞུགས་སྒར་དྷ་རམ་ས་ལ་རྟེན་བཞིན་ཞུས་ཡོད། དེའི་ལས་ཁུངས་སུ་བོད་མི་གསུམ་དང་བལ་ཡུལ་དུ་གསར་འགོད་པ་གཅིག ཐེ་ཅན་དུ་གསར་འགོད་པ་གཅིག དེ་བཞིན་ཨ་རི་ནས་གསར་འགོད་གཅིག་དང་ལོན་ཌོན་ནས་ཡོ་རོབ་ཀྱི་གསར་འགོད་པ་གཅིག་བཅས་ལས་བྱེད་བདུན་ནས་སྲི་ཞུ་བཞིན་སྒྲུབ་བཞིན་ཡོད། ཧི་མ་ལ་ཡའི་སྐད་ཡིག་དགེ་རྩ་ནི་༢༠༡༠ལོ་དངོས་སུ་རྒྱ་གར་ས་གནས་གཞུང་ལ་དེབ་སྐྱེལ་ཞུས་པ་ཞིག་རེད་ལ། ད་ལྟ་ལས་ཁུངས་འགྲོ་བཞིན་ཡོད།
ད་ལྟའི་ལས་དོན།
དེ་བཞིན་འཛམ་གླིང་གང་ས་ནས་ལས་བྱེད་༡༨༠ལྷག་དང་ཡུལ་གྲུ་ཁག་༥ལ་གསར་ཁང་ཡོད་པའི་འཛམ་གླིང་གསར་འགྱུར་(www.wn.com)ཞེས་པའི་གསར་ཁང་གི་གསར་འགོད་པ་རྒན་པའི་ལས་དོན་ཡང་ཞུ་བཞིན་དུ་ཡོད་ཅིང་། ཁོང་ནི་བཙན་བྱོལ་༸གོང་ས་མཆོག་གི་བླ་ན་མེད་པའི་དབུ་ཁྲིད་དང་བཙན་བྱོལ་བོད་གཞུང་གི་ལམ་སྟོན་འོག་བོད་མིའི་སྤྱི་ཚོགས་སུ་འཚར་ལོང་བྱུང་བ་དང་ཕྱི་ནང་གཉིས་ཀའི་ཤེས་ཡོན་སྦྱོང་རྒྱུའི་གོ་སྐབས་ཐོབ་པར་བརྟེན། ཐུགས་ཕན་ཇི་ཙམ་གསོ་ཐུབ་མིན་ལ་མ་ལྟོས་པར་དུས་ནམ་རང་ཉིད་ཀྱི་མི་ཚེ་འདི་ཉིད་མགོན་པོ་གང་ཉིད་ཀྱི་བཀའ་སློབ་ཁག་ཡིད་ལ་བཅངས་ནས་རང་གཞུང་གི་ལམ་སྟོན་འོག་བོད་བསྟན་པ་ཆབ་སྲིད་དང་བོད་རང་དབང་སླར་གསོའི་ཆེད་དུ་སྲི་ཞུ་བསྒྲུབ་རྒྱུའི་དམ་བཅའ་བརྟན་པོ་ཐོག་མ་ནས་བཞག་པ་ལྟར་སྒྲུབ་བཞིན་ཡོད་ལ། དེ་དག་ལ་སྤོབས་པའང་བསྐྱེད་བཞིན་འདུག། མ་འོངས་པར་ཡང་དེ་བཞིན་གཞི་སེམས་གཡོ་བ་མེད་པའི་སྒོ་ནས་རང་ནུས་གང་ཡོད་བཏོན་དེ་ལྷག་བསམ་རྣམ་དག་གིས་སྲི་ཞུ་བསྒྲུབ་རྒྱུ་ཡིན་པའི་ཆོད་སེམས་བརྟན་པོ་ཡོད།
ཞོར་གྱི་སྤྱི་ཚོགས་ཞབས་ཞུ།
ཕྱི་ལོ་༢༠༠༩ལོ་ནས་མདོ་ཁམས་ལི་ཐང་ཚོགས་པའི་དབྱིན་དྲུང་དང་༢༠༡༠ལོར་ལི་ཐང་ཚོགས་པ་ཁྲིམས་མཐུན་དེབ་སྐྱེལ་གྱི་ལས་འགན་བསྒྲུབས་ནས་ད་ལྟ་ཚོགས་ཁྲིམས་མཐུན་ཆགས་ཐུབ་པ་བྱུང་ཡོད་ལ། དེ་བཞིན་ཚོགས་པ་འདི་ཉིད་དང་ཚོགས་པའི་ཞབས་འོག་ཏུ་ཡོད་པ་མི་ཉུང་བ་ཞིག་ལ་གང་ཅིའི་ཐོག་ནས་རྒྱབ་སྐྱོར་རོགས་རམ་ཞུས་ཡོད། སོ་སོའི་ཉམས་མྱོང་སྟེ་གསར་འགྱུར་བརྒྱུད་ལམ་གྱི་ཐོག་ནས་འདས་པའི་མི་ལོ་༡༠ལྷག་གི་རིང་རྒྱལ་སྤྱི་རྒྱལ་ནང་གི་གནས་ཚུལ་དེ་དག་རྟོག་ཞིབ་དང་འཛམ་གླིང་གི་ལོ་རྒྱུས་འཕེལ་རིམ་སོགས་ཀྱི་ཉམས་ཞིབ་བྱེད་རྒྱུའི་གོ་སྐབས་བྱུང་བ་དེ་ལས་ཆབ་སྲིད་ཀྱི་གོ་རྟོགས་མི་དམན་པ་ཞིག་ཐོབ་ཡོད་པ་རེད།
འབྲེལ་གཏུགས།
Yeshe Choesang (Sangay) The Tibet Post International, Room No. 1, Top Floor, New Varuni House, Dalai Lama Temple Road, Mcleod Ganj, Dharamsala, Distt. Kangra H.P 176219 India http://www.thetibetpost.com
བོད་རྒྱལ་གྲི་གུམ་བཙན་པོའི་ཕོ་བྲང་ཉང་རོ་ཤམ་པོ་རྩེ་དགུ
ཡང་ཁ་གཅིག་གིས་ཉང་ཡུལ་ཟེར་བ་དེང་དུས་ཉི་ཁྲི་གྲོང་བརྡལ་གྱི་ལུང་པའི་ཉང་ཀོང་རྒྱུད་དུ་ཡིན་དགོས་པ་ལ་གཙང་ཡུལ་མིན་ཟེར་ན།ལོ་ངམ་གྱི་གཙང་ཉང་སྟོད་དུ་རྒྱལ་པོ་བསད་ཚར་རྗེས་སྲས་གསུམ་བྲོས་སའི་ཡུལ་གྱི་གཅིག་གི་མིང་ལ་ཉང་པོ་ཟེར་བ་ཡོད་སྟེ།ཏུང་ཧོན་ཡིག་རྙིང་དང་བསྒྲགས་པ་གླིང་གྲགས་ལས།བཙན་པོའི་སྲས་གསུམ་ཡང་ཉང་རྐོང་སྤུ་ཡུལ་གཤེགས་སོ།ཞེས་དང་།རྒྱལ་རབ་གསལ་མེ་ལས།རྒྱལ་པོའི་སྲས་གསུམ་པོ་ནི།ཀོང་པོ་དང།ཉང་པོ།སྤོ་བོ་གསུམ་གྱི་ཡུལ་དུ་བྲོས་སོ།ཞེས་དང་།ལྡེའུས་ཆོས་འབྱུང་ལྡེབ་༢༤༥ལས།སྲས་སྐུ་གསུམ་མཁར་གཡུ་བུའི་རྩེ་ལ་བཞུགས་པ་ལ་བསོད་མི་བྱུང་ནས་བྲོས་པས།ནས་་ཤ་ཁྲི་ཉང་པོའི་རྒྱལ་པོར་གཤེགས།བྱ་ཁྲི་ཀོང་པོའི་རྒྱལ་པོར་གཤེགས།འབྲིང་ཉ་ཁྲི་སྤུ་བོའི་ཡུལ་དུ་གཤེགས།ཞེས་དང་།དཔལ་བོ་གཙུག་ལག་ཕྲེང་བའི་ཆོས་འབྱུང་མཁས་པའི་དགའ་སྟོན་མི་རིགས་དཔེ་སྐྲུན་ཁང་ནས་ལྡེབ་༡༦༢ལས།ལྷ་སྲས་མཆེད་གསུམ་ཡབ་ཀྱི་དཀོར་མཛོད་ནས།ལྷ་ཡི་གླང་བུ་ཅེ་འུ་རུ་དཀར་ཞེས།འཕུར་ཤེས་བཞོན་ན་ཀོང་པོའི་ཡུལ་དུ་བྲོས།གཅེན་པོ་ཤ་ཁྲིས་ཀོང་གྱི་རྗེ་བོ་མཛད།འབྲིང་པོ་བྱ་ཁྲིས་པོ་བོའི་མངའ་དབང་མཛད།གཅུང་བ་ཉ་ཁྲིས་ཉང་པོའི་རྗེ་མཛད་སྐད།ཞེས་གསུང་འདུག་པས།སྲས་དེ་དག་ལོ་ངམ་གྱི་འཇིག་པ་ལས་གཡོལ་ན་བྲོས་སའི་ཉང་པོ་ཡུལ་ཞིག་ཡོད་པ་དངོས་སུ་སྟན་པའི་ཕྱིར་རོ།ལེགས་བཤད་མཛོད་ལས།རྒྱལ་པོས་གཤེན་རྣམས་བསགས་ཏེ་གསུངས་པ།སྐུ་གཤེན་རྣམས་གསོན་དང་།ང་ཡི་རྒྱལ་སྲིད་དང་།ཁྱོད་ཀྱི་བོན་སྲིད་གཉིས་ཙམ་མངའ་རིས་འདི་རུ་མི་ཤོང་བ་འདྲ་བ།ཞེས་པས་གཙང་ཁུལ་དུ་བོན་སྣུབས་པ་དང་བོན་གཤེན་ཕལ་ཆེ་བ་ཡང་ཕྱིར་འབུད་བྱས་པ་འདྲ།བསྒྲགས་བྱང་ལྡེབ་༡༠༩ལས།དེ་ཡང་གཙང་དུ་ནུབ་པ་ཡིན་པ་ལས།དབུས་མན་ཆད་ལ་མ་ནུབ་པའོ།ཅེས་དང་།སྒྲ་འགྲེལ་ལས།དབུས་ཀྱི་ས་སྐོར་དུ་བོན་མ་ནུབ་པར་སྤྱོད།ཞེས་གསུང་འདུག་པས།གྲི་གུམ་གྱི་བོན་སྣུབས་ས་གཙང་ཁུལ་དུ་ཡིན་པར་བསྟན་ནོ།དབུས་སོགས་གཞན་དུ་མ་ནུབ་པ་གྲགས།གྲི་གུམ་གྱི་ཕོ་བྲང་གནས་སའི་རི་འདི་ཡང་གཞུང་ལམ་ཐོག་ནས་བལྟས་པས་རྟ་སྒ་ཐང་ལ་བཞག་པ་འདྲ་བ་ཞིག་འདུག་པ་འདི་རང་ཡིན་སྟེ།མྱང་ཆོས་འབྱུང་ལྡེབ་༦ལས།མྱང་སྟོད་ལྟས་ངན་རི་བཅུ་གསུམ་ཡོད།ཤམ་བུ་རྩེ་དགུའི་རི་གློ་བ་ཆུས་བཤལ་བ་འདྲ།རྗེ་དྲི་གུམ་བཙན་པོའི་རི་འདི་རྟ་སྒ་སྐྱེ་(སྐེ་)ཉག་འདམས་ལ་བཞག་པ་འདྲ།ཟེར་བ་དེས་ཀྱང་རི་དབྱིབས་ངོས་འཛིན་གནང་བཞག་པ་འདི་མིག་གི་མཐོང་བཞིན་པའོ། དེང་དུས་གནས་ཡུལ།རྒྱལ་རྩེ་རྫོང་རྩེ་ཆེན་ཤང་ཤམ་པོ་གྲོང་ཚོ་ཨུ་ཡོན་ལྷན་ཁང་བཀྲ་བདེ་གྲོང་ཚོ།གཞིས་རྩེ་ནས་རྒྱལ་རྩེ་བར་གྱི་ལམ་རྟགས་སྤྱི་ལེ་༨༤མཚམས་སུ་ཡོད།
ཚེ་ཡོངས་སུ་གྱུར་པ་གཉིས་
འདོད་པར་ཚེ་ཡོངས་སུ་གྱུར་པ་དང་། གཟུགས་ཁམས་སུ་ཚེ་ཡོངས་སུ་གྱུར་པའོ། །
བྱ་ས་ལྷ་ཁང་།
བྱ་ས་ལྷ་ཁང་།
མཚན་རྒྱས་པར་“བྱ་ས་གསེར་གྱི་ལྷ་ཁང་”ཞེས་ཞུ། ཡར་ཀླུངས་གནས་གསུམ་གྱི་ནང་ཚན་ཞིག་ཡིན། རྣམ་སྲས་གླིང་ནས་སྣུམ་ནག་འཁོར་ལམ་བརྒྱུད་ཤར་དུ་སྤྱི་ལེ་ཉི་ཤུ་རྩ་ལྔ་ཙམ་སོང་ན་ལྷོ་ཁ་ཀྲོན་ཆུས་ཀྱི་ལྟེ་གནས་ཀྱི་སྣེ་ཟིན་མཚམས་ལམ་སྟེང་དུ་ལྷ་ཁང་དེ་ཡོད། “བྱ་ས་”ཞེས་པ་ནི་ལོ་ལྟར་བོད་དུ་ཁུ་བྱུག་ཐོག་མར་ཕེབས་ས་དེ་ཡིན་པས་བྱ་ས་ཞེས་ཟེར། སྔོན་སྡེ་པ་གཞུང་ནས་ལོ་ལྟར་དྲུང་སྐྱ་སེར་གཉིས་བཏང་ནས་བོད་ཟླ་༣ཚེས་༡༥ཉིན་གནས་དེར་སྦྱར་སྡོང་ཆེན་པོ་ཞིག་ཡོད་པའི་འོག་ཏུ་ཕྱེ་མར་སོགས་སྒྲིག་གཤོམ་གནང་སྐབས་བྱ་ཐམས་ཅད་ས་ལ་བབས། དེ་ནས་ཁུ་བྱུག་གིས་ཕྱེ་མར་མཆོད་པ་སོགས་གནང་གི་ཡོད། ལྷ་ཁང་དེ་ནི་ཆོས་རྒྱལ་མངའ་བདག་ཁྲི་རལ་གྱིས་བཞེངས་གནང་ཟེར་ཡང་ལ་ལས་ཆོས་རྒྱལ་དཔལ་འཁོར་བཙན་ཡིན་ཞེས་ཞུ། སྔོན་ལྷ་ཁང་ཐོག་སོ་གསུམ་ལྡན་ནང་སྐུ་རྒྱུ་ལི་ལས་གྲུབ་པའི་སངས་རྒྱས་རྣམ་པར་སྣང་མཛད་ཐོག་སོ་གཉིས་ལྡན་ཅན་དང་། ཐུབ་དབང་གསུང་འབྱོན་མ་སོགས་མཇལ་རྒྱུ་ཡོད།
ད་ལྟ་གསར་བཞེངས་ལྷ་ཁང་ཆུང་ངུའི་ནང་མཁན་སློབ་ཆོས་གསུམ་གྱི་འཇིམ་སྐུ་གསར་བཞེངས་གནང་བ་དང་། སྔོན་གྱི་རྣམ་སྣང་གི་ཕྱག་མཛུབ་གཅིག་སོགས་མཇལ་རྒྱུ་ཡོད།
--ཁང་གསར་ལྷག་པ་ཚེ་རིང་Kangsar LhakpaTsering ༠༦:༠༥, ༢༡ ཟླ་ལྔ་བ། ༢༠༡༤ (UTC)
Read more: http://www.thlib.org/places/monasteries/publications/chosphel-book.php#!book=/lho-kha-gnas-yig/wb/b3/#ixzz32KM4vhoR
ཨ་མ།
ཨ་མ་ནི་བདག་གི་སྲོག་ཡིན།
ཨ་མ། ང་ནམ་ཡང་ཁྱེད་དང་ལྷན་དུ་ཡོད།
ཨ་མ། ལྷད་མེད་བརྩེ་བ་སེམས་ན་ཡོད།
ཨ་མ། ཁྱེད་ཀྱི་འཛུམ་མདངས་བདག་གི་མིག་ལམ་ནས་ནམ་ཡང་འབོར་མ་མྱོང་།
ཨ་མ། ཁྱེད་ཡོད་པས་ང་བདེ་ཞིང་སྐྱིད།
ཨ་མ། ངའི་ཁྱེད་ཀྱི་ཚེ་སྲོག་ལ་ནམ་ཡང་སྲུང་སྐྱོབ་བྱེད།
ཨ་མ། ནམ་ཡང་བདེ་སྐྱིད་ལྡན་པར་སྨོན།
ཨ་མ། ནམ་ཡང་བརྗེད་མི་སྲིད།